Gure aldetara. Nafarroako emakume bertsolariak CD - Karrikiri Euskal Denda\n> Musika>Gure aldetara. Nafarroako emakume bertsolariak CD\nGure aldetara. Nafarroako emakume bertsolariak CD\nEgileak: Nafarroako emakume bertsolariak\nNafarroako emakume bertsolarien bertso-sortak eta ahotsak biltzen dituen diskoa da ‘GURE ALDETARA. Nafarroako emakume bertsolariak’ izenekoa. Bi helburu nagusi ditu Nafarroako Bertsozale Elkarteak bultzatutako egitasmoak: batetik, Nafarroako kulturaren ondare diren bertso-sorta idatziei bultzada ematea, jaso eta ikusgarri egitea, eta tradizionalki landutako bertsoen aldaera horrek gaur egun ere lekua baduela ikusaraztea. Eta bestetik, Nafarroako emakume bertsolariei ahotsa ematea, proiektu honen bidez elkarren arteko sarea sendotzea, eta emakumeek bertsolaritzan esateko dutenari bozgorailu bat eskaintzea.\nLanak euskarazko 14 kanta ditu, banaka zein taldean, ahots hutsez edota musikaz lagundurik, baina denek ere bertsoa oinarri izanik. Hori dela eta, Nafarroako emakume bertsolarien aniztasuna du muinean. Bai plazan era profesionalean, bai aldizkako parte hartzean zein bertso eskoletan jarduten diren emakumeen ahotsak biltzen ditu CD honek; belaunaldi, eskualde eta ibilbide desberdinetako bertsolariak dira partehartzaileak.\nDiskoa, azken emaitza gisa baino, Nafarroako emakume bertsolarien sorkuntza ikusarazteko eta elkarren arteko sarea sendotzeko tresna gisara baliatzea aurreikusten da. Zentzu horretan diseinatu da zabalkunde plana bera ere, salmentatik haragoko aplikazioetan pentsatuta.


galduezin / galdugordean\ngaldu-gorde 1 iz garrantzia.\nGauza serioa delako eta ez delako serioa aldi berean, joko bat delako, baina batik bat jolas bat, solas bat (biak gauza bera dira etorkiz), galdu-gorde handiko jolas bat, errealitatearen [...] garaipen zeharokoa eta osotarakoa etengabe auzitan jartzen ari dena. Iñaki Segurola «Gaur ere ez du hiltzeko eguraldirik egingo» - 289. orr.\n2 galdu-gordean1 (Egungo testuen corpusean 31 agerraldi; orobat galdugordean Egungo testuen corpusean 2 agerraldi) galtzeko zorian. ik galzori 2.\nNegozioa galdugordean zegoela eta hondoa jotzerat zihoala. Joan Mari Irigoien «Lur bat haratago» - 44. orr.\nKoroaren bila abiatu bezain fite geratu ginen bidean trabaturik eta gibelaturik, ez koroarik eta ez biktoria loriosik, esperantza guztiak pipiztaturik eta geure biziak ere galdugordean. Joan Mari Irigoien «Lur bat haratago» - 557. orr.\nBeste batzuek, ordea, galdu-gordean bezala edukitzen dute beren emetasuna, eta askoz ere beranduago, [...] hasten dira luzatzen eta liraintzen, ia molde transparenteak hartzeraino. Joxean Agirre «Romain zen bere izena» - 56. orr.\nGaldu-gordean zeukan hitzen bat mihiratu zaiolako berak ere uste ez zuela. Andoni Egaña «Hogeita bina» - 68. orr.\n3 galdu-gordean2 nora ezean.\nHegaztiak eta piztiak galdu-gordean aldentzen ziren, kirats bortitzari ihesi. Xabier Amuriza «Gauzen izaeraz» - Lukrezio - 461. orr.\n· Jakitun zen ez zela berezko eztitasuna eta sakonean bazekien galdu-gordean zebilen tigrea zela, eta eraso egiteko abagune egokia noiz etorriko zain zegoela. Patxi Zubizarreta «Mirarien kalezuloa» - Nagib Mahfuz - 218. orr.


«Bakoitzaren sentimenduak agertzeko lekua da Hernio» - Tolosaldea - Tolosaldeko ataria\n«Bakoitzaren sentimenduak agertzeko lekua da Hernio»\nIrati Saizar Artola 2021-09-03 07:58\nGloria Eskudero 2009ko irudi batean. ATARIA\nBada familia bat Errezilen, urtero, hutsik ere egin gabe Herniora igotzen dena gurutzeak, zintzarriak eta koloretako zintzak saltzera. Familia horretako kidea da Gloria Eskudero (Goizueta, 1944); Errezilera ezkondu zen, eta gizonaren familiaren tradizioari jarraika segitzen du berak ere gaur egun, eta baita bere ondorengoek ere. Datozen lau igandetan bertan izango dira, burdinazko uztaiak dauden inguru horretan, eskuz egindakoak saltzen.\nNolatan hasi zineten Herniora joaten?\nNolabait esateko, ni integratu egin nintzen. Nire senarra eta bere gurasoak aurrez joaten ziren, eta ni bat gehiago izan nintzen. Jatorriaren inguruko idazkiak ez dakit egongo diren, baina ahoz aho kontatu izan da erromatarrekin borrokaren bat izan zela Hernion, erromatarren garaian. Eta hortik datozela jendearen sinesmenak eta sentimenduak mendi horrekiko. Herniori errespetua, maitasuna diogu; hitzez adieraztea zaila da. Bakoitzaren sentimenduak agertzeko toki bat da Hernio. Fedea esaten da batzuetan, sinesmena ere bai. Sinesmena zegoen, eta batzuk eskatu egiten dute eta besteek eskaini egiten dute. Mendira joaten den batek gauzak eskatzen ditu, besteak eskerrak ematen ditu, besteek oroitzapenengatik egiten dute.\nZuek, zehazki, zerekin joan ohi zarete Herniora?\nGarai batean, salda eta kafea eramaten zen. Eta egun, Hernioko gurutze santuaren figurak eta koloretako zintak eramaten ditugu. Gu jartzen garen lekuaren ondoan, gainera, uztaiak daude. Jendeak horiek gorputzean barrena pasatzen ditu, energia emateko. Eta guk saltzen ditugun zintak ere hortik datoz, bereziak dira, jendeak gorputzean jartzen ditu, izan eskumuturrean, izan gerrian. Horiek denak sineskeriak dira, sinesten baduzu laguntzen dute.\nEta mendian saltzen duzuena etxean prestatzen duzue?\nBai, materiala erosi eta etxean eskuz lantzen ditugu Herniora igo eta bertan saltzeko. Kalbario santuko mendia da Hernio, eta garai batean asko errezatzen zen. Gu jarri ohi garen lekutik tontorrera hamalau estazioak daude, eta talde asko etortzen ziren, batek errezatu eta besteek erantzun egiten zieten.\nEgun, zuen familia soilik egoten zarete saltzen.\nBai, baina garai batean familia asko igotzen ziren. Errezildik bertatik lau familia inguru edo igoko ziren, eta orain gu bakarrik geratzen gara, momentuz. Errenteriatik ere etortzen zirela esan ohi zen, intsigniak egiteko tailerrak zeuden han nonbait, eta horiek saltzera etortzen omen ziren.\nOraindik jendeak jarraitzen du gurutzeak eta zintak erosten? Badu jarraipena sinesmen horrek?\nGarai bateko sinesmenik ez dago, orain oraingoa daukagu. Beste garai batzuetan bizi gara, baina gutxiago bada ere, mantentzen da, barneratuta dute batzuek.\nIraileko jai egunetarako baduzue lana beraz.\nBai, eta ostiral santuko eguna ere oso berezia izaten da. Hori, ordea, nahiko berria da, berrogei bat urte atzera edo hasiko zen. Iraileko igandeekin alderatuta desberdina izan ohi da, baina egun berezia da.\nJendeak, ordea, iraileko lau igandeak ditu buruan.\nBaina hasi, berez, abuztuaren 29an egiten da. Izan ere, berez, San Joan txiki egunarekin ematen zaio hasiera, eta egun hori abuztuaren 29a da. San Joan txikiren oroimenez hasitako erromeria egiten da. Iturriotzeko ermita ere San Joan ermita da, eta horregatik edo hargatik, mendian egoten zen artzainen bat edo izango San Joan txiki hori, eta 29an hasten da eta iraileko igande guztietan erromeria izaten da.\nTradizio handiko jaia\nIñigo Terradillos 2021 ira 03\nIraileko azken igandera bitarte izan behar zen erromeria Hernion, eta eskualdeko ehunka mendizalek bertaratzeko hautua egingo lukete; baina aurten ...


Aldakako protesia: gastatzea edo haustura duen aldakaren irtenbidea\nAldakako protesiak kaltetuta dauden artikulazioak ordezteko gailuak dira. Gisa horretara, funtzionaltasuna errekuperatzen dute artikulazio hori minduta duten eta tratamendu kontserbadoreen bidez funtzioa berreskuratu ez duten pazienteek.\nMugitzeko garaian gure autonomia bermatzen duen artikulazio garrantzitsua da aldaka. Alabaina, bere funtzionamendua kaltetua gerta daiteke, bi gaixotasunengatik bereziki. Artrosia da nagusiena, zeinak kartilagoaren gastatzen baten bidez aldakaren mugikortasuna gutxitu edo oztopatzen duen, eta bere funtzioak mugatuz eta egunerokoan eragina izanez.\nAldakako beste kaltetze bat bere haustura da, femurraren goikaldean gertatzen delarik. Bi kasuetan, protesien ezartzea da arazoa konpontzeko irtenbiderik erabiliena, honek osoak edo zatikakoak dituen arazoak dituenean.\nGure aldaka naturalak kalteak dituenean hura ordezten duen gailu artifiziala da protesia\nZein motatako protesiak daude?\nGaur egun zenbait motako aldakako protesiak daude, paziente bakoitzaren lesio motaren eta graduaren arabera erabiltzen direnak. Nolanahi ere, kasurik gehienetan lau mota hauetakoak dira aldakako protesiak ezartzeko ebakuntzak:\nAldakako protesi osoa: Protesia femurrarekin lotzen duen zurtoina da. Kotilo batek pelbisera lotzen du, eta buru-femorala eta intsertu azetabularra elkarren artean artikulatzen dira. Erabilienak dira artrosi kasuetan, buru-femoralaren eta azetabuluaren gainkaldea estaltzen duen kartilagoaren gastatzea zuzentzen baitu.\nAldakako protesi partziala: Aldatze osoaren antzeko mekanismoa du mota honetako protesiak. Kasu honetan ere protesia zurtoin bidez lotzen zaio femurrari. Ezberdintasuna da buru-femorala zuzenean lotzen dela pelbisarekin, hausturetan azetabuluak ez duelako zertan kaltetua egon.\nBerrikuste protesiak: Aurrez ezarritako protesi baten aldatzea da, izan osoa nola zati batena. Protesia kaltetuta dagoenetan egiten da, eta beste bat ezartzen da, mina gutxitu eta funtzio artikulatorioa bermatzeko.\nResuperfizializazio protesia: Buru-femorala biltzen duen kaputxa metalikoa da, eta metalezko kotilo batekin artikulatuta aldakak bere funtzioa egitea ahalbidetzen du. Paziente gazteenentzat diseinatu zituzten, bere bizitzan zehar zeinbat berrikuste behar lituzketelako, baina beren iraunkortasunaren inguruko zalantzen bigarren mailan kokatu dituzte.\nPaziente bakoitzari komeni zaion protesi mota zenbait faktoreren araberakoa da; hala nola, pazienteak duen kaltetze mota da horietako bat, ea gastatzearen edo hausturaren ondorioz behar duen, alegia. Adina eta hezurren kalitatea ere kontuan hartzeko faktoreak dira, eta baita aurrez izan dituen ebakuntzak edota zirujauaren iritzia ere, zeinak bere kriterioa baliatu dezakeen bataren edo bestearen arteko hautua egiteko.\nAldakak duen kaltetze mota, nola pazientearen adina eta hezurren kalitatea, protesiaren hautaketan eragina duten faktoreak dira\nNola ezartzen da aldakako protesi bat?\nOrdu eta erdi inguru irauten duen kirurgia baten bidez ezartzen da protesi bat, eta anestesia rakideoa behar du. Ireki bat egiten da izterraren goikaldean, eta kaltetutako aldaka zatia protesiaren ordez aldatzen da. Hori egin ostean, irekitako eremua itxia eta dranje bat mantetzen da bi egunean zehar.\nKasu batzuetan, ebakuntzak odol transfusio bat behar du, kirurgia egiten den bitartean odol asko gal baitezake pazienteak. Hori geroz eta gutxiago gertatzen den zerbait da teknika berrien agerpenarekin. Horrez gain, operazio-ostekoan analgesikoak ematen zaizkio pazienteari, mina baretu dakion.\nErrekuperazioa, pausoz pauso\nAldakako protesia ezarri zaien pazienteek egun bat inguru behar dute zutik jarri eta oinez hasteko. Ospitaleratuta igarotzen duten lauzpabost egunetan zehar zenbait ariketa egiten dituzte, erreabilitazioari ekiteko:\nKuadrizepsaren uzkurtzeak. Ohean ahoz gora etzanda, almohada txiki bat ezarri belaun azpian eta beheruntz egin, muskulua uzkurtuz.\nIpurmasailen indartzea. Belaunak flexionatuta ahoz bera, har arnasa pelbisa igo eta ipurmasaila uzkurtzen duzun bitartean. Jaitsi poliki arnasa botatzen duzun bitartean.\nAldakako aduktoreak. Ohean ahoz gora, aldakak flexionatuta zanpa ezazu pilota txiki bat hiru segunduz.\nAldakaren eta belaunaren flexioak. Ohean ahoz gora, doblatu belauna taloiak ipurmasailetara eramaten saitzen zaren bitartean, ohean irristatuz.\nOspitaleratzearen ostean pazienteak erreabilitazio prozesuari ekingo dio, bere aldakaren funtzioak berriz hartzeko asmoz. Honek eskilarak igotzea, sentadilak egitea edo oreka ariketak egitea bezalako lanak ekarriko dizkio pazienteari, beti ere norberaren adinaren edo indarraren arabera egingo direlarik.


Aretxabaletarrek Giza Eskubideen nazioarteko egunarekin bat egin dute - Aretxabaleta - Goiena.eus\nAretxabaletarrek Giza Eskubideen nazioarteko egunarekin bat egin dute\nJagoba Domingo 2013-12-10 19:44\nAurten ere, Giza Eskubideen nazioarteko egunarekin bat egin dute Aretxabaletako Udalbatzakoek eta hainbat herritarrek. Nelson Mandela ere gogoan izan dute eta amaitzeko dantzariek aurreskua dantzatu dute.\nGiza Eskubideen egunarekin bat egin dute aurten ere Aretxabaletako Udalbatzako kideek eta hainbat herritarrek. 2010eko martxoaren 12an hartutako konpromisoari eutsiz, Iturrizar plazan dagoen eskulturaren bueltan bildu dira, giza eskubideak aldarrikatzeko eta bide batez, Nelson Mandela gogora ekartzeko.\nLore Martinezek, Bilduko zinegotziak, Aralar, Bildu eta EAJk adostutako testua irakurri du, aurretik baina, duela egun batzuk hil zen Nelson Mandela gogoan izan dute. Martinezen esanetan, giza eskubideen defentsan egindako lan guztiagatik urteetan zehar eredu izan delako.\nAdostutako testuan, giza duintasunaren eta oinarrizko eskubideen lehentasuna aldarrikatu dute, eta gizaki guztien giza eskubide guztiekiko behin betiko konpromisoa berretsi dute aurten ere. Giza eskubideen urraketen artean, aretxabaletarrek jasaten dituztenak salatu dituzte lehenik eta behin. Besteak beste, emakumeen kontrako erasoak, gatazka politikoa dela eta armen eraso eta adierazpen politiko askatasun eza eta norbanako eta herri gisa dagozkigun eskubide zibil eta politikoen ukazioa.\nHala ere, Euskal Herriko egoeraren gainean ere hitz egin du Martinezek. Euskal Herrian aurtengo Giza Eskubideen nazioarteko eguna oso berezia dela esan du; garai berri itxaropentsu eta ilusionagarri baten aurrean gaudelako. Hori dela eta, gaur hurrengo puntuak azpimarratu dituzte:\n• Urratu den giza duintasuna berreskuratzea da lehentasun nagusia.\n• Gure lehen konpromisoa da giza eskubideen aurkako biktima guztiekiko elkartasuna.\n• Egindako min guztia aitortu, biktima guztien erreparazioa eta etorkizuna elkarbizitza onean oinarritzea, adiskidetasunean.\n• Herri honetan, denok elkarrekin lan egin behar dugu gertatutakoa bere osotasunean jaso eta inoiz ez ahazteko, gaurko egoera nola bideratuko dugun adosteko eta inongo giza eskubideen urraketarik sekula berriro gertatuko ez dela bermatzeko.\n• Aretxabaletako Udalbatzak konpromisoa hartzen du, bide honetan, atxabaltarron elkarbizitza onaren alde lan egiteko.\nPuntu horiek aipatu ostean, Aretxabaletako Gisa Eskubideen Gunea, bakerako, hausnarketarako, elkar-ulertzeko eta baloreetan oinarritutako gizarte bat eraikitzeko gunea dela esan du Martinezek.\nOmenaldia amaitzeko, dantzariek aurreskua dantzatu dute eskulturaren aurrean.


Online jokoa: World of Warcraft\nAlternative izenak: World of Warcraft\nWarcraft Munduko multiplayer online rol jokoa. Seriea Warcraft jokoa laugarren. Action game series gertatzen unibertso Warcraft - fantasia munduko, Warcraft ekintza Munduko lau urte Ondorio Warcraft III gertakari ondorengoa da: Frozen Tronu. Serie aurreko jolasak ez bezala, «World of Warcraft» ez da real-time estrategia bat. Joko jokalari ezagunak munduan murgildu non jokoaren pertsonaia bat kontrolatzeko aukera ematen du, area esploratu zuen, ospetsua lekuak, borroka munstroak ibiltzeko eta ordenagailu-kontrolatutako karaktereak ematen duten hainbat zeregin egiteko. Horrez gain, gainerako jokalariekin borrokan posible - Arenas saioak edo etsaia faction jokalari aurka. Jokalariaren arrakasta betetzeko dirua, gauzak eta esperientziak jasotzen ditu. Eta beste jokalari bataila - "ohore puntuak" ere ekipamendu gastatu ahal izango dira, baita esperientzia.\nWarcraft Munduko multiplayer online rol jokoa. Seriea Warcraft jokoa laugarren. Action game series gertatzen unibertso Warcraft - fantasia munduko, Warcraft ekintza Munduko lau urte Ondorio Warcraft III gertakari ondorengoa da: Frozen Tronu. Serie aurreko jolasak ez bezala, «World of Warcraft» ez da real-time estrategia bat. Joko jokalari ezagunak munduan murgildu non jokoaren pertsonaia bat kontrolatzeko aukera ematen du, area esploratu zuen, ospetsua lekuak, borroka munstroak ibiltzeko eta ordenagailu-kontrolatutako karaktereak ematen duten hainbat zeregin egiteko. Horrez gain, gainerako jokalariekin borrokan posible - Arenas saioak edo etsaia faction jokalari aurka. Jokalariaren arrakasta betetzeko dirua, gauzak eta esperientziak jasotzen ditu. Eta beste jokalari bataila - "ohore puntuak" ere ekipamendu gastatu ahal izango dira, baita esperientzia. JolastekoWorld of Warcraft\nBideoak eta screenshots Partida World of Warcraft


Joseba Abaitua, hizkuntzalaria: "Mendebaldeko euskararen berrikuntza gunea izan da Arraia" (Alea.eus-en)\nEstitxu U. Lopez de Arkaute. Bujandara bizitzera joan zen Joseba Abaitua Odriozola (Gasteiz, 1960) duela hogeita hiru urte, eta ordutik Arabako Mendialdean euskararen zabalpena eta gainbehera aztertzen ibili da. Abenduan eman zuen Kanpezun euskararen historiari buruz egin dituen ikerketen berri. Abaituaren esanetan, VI. mendetik eta XVIII. mendera arte Arabako Mendialdeko parte handi batean euskara erabiltzen zen nagusiki edo ia soilik; are gehiago, Arraia bailaran mendebaldeko euskararen lehen berrikuntzak eman zirela uste du doktoreak. Euskararen desagerpena bat-batean jazo zela azaldu dio Abaituak ALEAri, besteak beste, "krisi ekonomiko, sozial eta politiko larri baten ondorioz".


Aterperik gabe - Gipuzkoako Hitza\n2018, abenduak 07 gipuzkoa, Gizartea 409\nMerkatua izan ohi da baserritarren eta kaletarren topagunea: baserritarrek etxean landatu eta hazitako produktuak eramaten dituzte plazara, eta kaletarrek erosi egiten dituzte, produktu freskoak eta sasoiko jakiak eskuratzeko helburuarekin. Gertukoa eta berezia da sortzen den hartu-eman hori, baita giroa ere. Ezaugarri horiek bermatzeko, ordea, ezinbestekoa da merkatua toki apropos batean kokatzea.\n“Merkatuaren egoera tamalgarria da”. Hala azaldu du Angel Gisasola Eibarko Baserritarren Elkarteko presidenteak. Eibarren tradizio handia du herriko merkatuak, eta eraikin bat baino gehiago erabili izan dira aterpe moduan. Azken merkatu plaza, ordea, orain dela 11 urte eraitsi zuen Eibarko Udalak, saltzaileek baldintza txarretan zegoela argudiatu zuten eta. Egun, haatik, ez dago eraikin berririk aurreko merkatu plazaren lekuan, eta udalak aldi baterako egokitutako aterpe batean jartzen dira saltzaileak. Merkatuko saltzaileen baldintza txarrak salatu ditu Eibarko Baserritarren Elkarteak, eta konponbideak eta azalpenak emateko eskatu dio udalari.\n“2007tik ari gara entzuten bi edo hiru urtetan egingo dutela merkatu plaza berria”, esan du Gisasolak. Oro har, baldintzak “kaskarrak” direla adierazi du, baina eguraldi txarra egiten duenean, egoera “are gogorragoa” dela: “Eguraldi txarrarekin oso gogorra da; dena busti egiten da, ura sartzen da alde guztietatik, eta oinak bustitzen zaizkie baserritarrei eta bezeroei”. Gainera, gehitu du eguraldi txarrak eta merkatuaren egoerak eragin zuzena dutela kontsumoan: “Eguraldi txarra egiten duenean, jende gutxiago etortzen da merkatura. Produktuak busti egiten dira, eta produktu bat hobea da epel baldin badago”.\nGaur egun, 21 postu daude Eibarko merkatu plazan: horietako hamazazpi kanpoan daude, eta lau, berriz, barruan. Dena den, inoiz egon den postu kopururik txikiena da hori: “Postu asko banaka-banaka itxiz joan dira, eta ez dago hori bultzatzeko modurik”, azaldu du Gisasolak. Gainera, elkarteko presidenteak adierazi duenaren arabera, itxi diren postu horietan ez da postu berririk ireki, eta udalak ez du eman postu horiek okupatzeko baimenik: “Postu gehiago egongo balira, jende gehiago gerturatuko litzateke”. Udalak orain arte esandakoa ez duela bete ikusita, baserritarrek zalantzan jartzen dute hark esandakoa: “Etsita gaude, mesfidantzaz, eta ez dugu inolako konfiantzarik udalarengan”. Alabaina, merkatuaren kontuarekin izan diren arazoak alde batera utzita, udalak baserritarren alde egiten duen lana aipatu du Gisasolak: “Eibarrek gauza asko egiten ditu baserritarren alde, baina hankamotz geratzen da merkatuaren kontuan”.\nEibarko alkate Miguel de los Toyosek (PSE-EE) azaldu du proiektuak aurrera jarraitzen duela, eta merkatu berriaren eraikitze prozesua bi arrazoi nagusiren ondorioz atzeratu dela horrenbeste: “Tamalez, prozesua oso luzea izaten ari da, bidean proiektua oztopatu duten bi zailtasun nagusirekin egin dugulako topo: batetik, 2008ko krisi ekonomikoa, eta, bestetik, hasieran udalak kontratatu zuen enpresarekin izandako arazoak”. Alkateak esan du datorren urte hasieran ekingo diotela berriro ere obrei, eta 2020. urte bukaerarako espero dutela herriko merkatu plaza berria bukatutzat ematea.\nEskaintza “ez tradizionala”\nEibarko merkatu plazan, batez ere, haragia, arraina, barazkiak eta fruta saldu izan dira. De los Toyosek adierazi duenaren arabera, ordea, udalak esku artean duen proiektua “berritzailea” da, eta ez du nahi merkatu “tradizional” baten itxura izaterik: “Proiektuan oso argi dago zehaztuta espazioaren zati batean —300 metro koadro izango ditu denera— baserritarren produktuak salduko direla; saltoki horiez gain, beste zortzi postu sortuko dira, eta berritzaileak diren produktuak egongo dira eskuragarri”. Azaldu du ez dakitela zein motatako produktuak eskainiko diren postu horietan; eskaintza “berriak” nahi dituzte, produktu tradizionalez gain. Halaber, alkateak argi utzi nahi izan du udalak erabateko konpromisoa duela baserritarrekin, eta lehentasuna izango dutela eraikitzekoa duten merkatu plaza berrian.\nEibarko merkatu plazako proiektua ez dago, beraz, guztiz zehaztuta. Proiektuak, gainera, aldaketa ugari izan ditu martxan jarri zenetik: “2000. urten merkataritza gune bat eraikitzea proposatu genuen; baina 2008ko krisi ekonomikoarekin, proiektua gelditu egin zen”, azaldu du De los Toyosek. Arazo horiez gain, esan du herritarrek hasierako planteamendu hori ez zutela begi onez ikusi: “Proiektu komertzial horrek irteerarik ez zuela ikusi genuen, eta herritarrek zer nahi zuten jakin nahi izan genuen”.\nUdalak azaldu duenaren arabera, hamasei-hemezortzi hilabete inguru iraungo du merkatu plazaren obrak, baina lehenbailehen jarri nahi dute martxan. Bitartean, Gisasolak dio saltzaileek ez dakitela zer egin eta nora jo, baina kontsumoa badagoela, eta asko direla merkatura erosketak egitera joaten direnak: “Argi eta garbi ikusten da demanda badagoela merkatuan, baina baserritarrek ez dakite zer egin, eta blokeatuta daude; Eibarko jendearentzat bultzada da herriko merkatua”.


Beizamako Natur Eskola, ingurugiro azterketarako zentroa - Euskonews\nHonetaz gain, harri mota desberdinei buruzko erakusketa txiki bat dago bakoitzaren adinaren inguruko informazioa eskainiz. Bestalde, garai geologikoen segida bat eta estratu zutabe bat ere beha daitezke. Natura eta etnografi erakusketa.\nErakusketa honetaz aparte, ardatz moduan etnografia duen erakusketa bat ere badago. Bertako tresnak eta jantziak ikusiz, urte batzuk atzera egiteko aukera paregabea daukagu eta, aldi berean, gure aurrekoak nola bizi ziren jakin eta aztertzeko. Erakusketan hainbat txoko desberdin daude, bakoitzak gai bat jorratzen duelarik. Modu honetan, saskigintzaren, lurraren lanketaren edo elizaren inguruko tresna, altzari eta jantziak aurki daitezke. Honetaz gain, garai batean beheko suaren inguruan familiako kideak nola elkartzen ziren adierazten duen txoko bat ere ikus daiteke. Tailerretako gelak.\nNon, nola, noiz Beizamako Natur-Eskola Erretore Etxea 20739 Beizama Tel.: 943151252


KOT · Online Denda | Cookie-n Politika\n[vc_row css_animation=”” row_type=”row” use_row_as_full_screen_section=”no” type=”full_width” angled_section=”no” text_align=”left” background_image_as_pattern=”without_pattern”][vc_column][qode_elements_holder number_of_columns=”one_column”][qode_elements_holder_item advanced_animations=”no” item_padding=”0% 25% 0% 25%” item_padding_1280_1440=”0% 25% 0% 25%” item_padding_1024_1280=”0% 25% 0% 25%” item_padding_768_1024=”0% 5% 0% 5%” item_padding_600_768=”0% 5% 0% 5%” item_padding_480_600=”0% 5% 0% 5%” item_padding_480=”0% 5% 0% 5%”][vc_column_text]\nGure cookieak eta hirugarrenenak ere erabiltzen ditugu.\nCookieen politikan aldaketak egin daitezke. Beraz, noizean behin gainbegiratzea gomendatzen dizugu, egoki informatuta egoteko.\nDena den, zure nabigatzailearen ezarpenetan sartuz gero, cookieen inguruko lehenespenak aldatu ditzakezu, cookieak jasotzen dituzunean horren berri eman diezazun eta, hala nahi baduzu, ordenagailuan ezartzea galarazteko.\nTeknikoak: Webgunenan nabigazioa errazteko eta erosoagoa izateko erabiltzen dira, izan ere, webgunean egiten dituzun hautaketen arabera, zenbait eduki pertsonalizatu egiten dituzte.\nAnalisirako cookieak: Gure webgunean analisietarako cookieak ere erabiltzen ditugu. Zenbat visita izan ditugun eta bisitarien nabigazio ohiturak ezagutzeko balio dute. Informazio hori anonimoa da eta ez du biltzen pertsona identifikatzeko inolako daturik.\nZer cookie erabiltze ditugu?\nCookieak erabiltzen dituen entitatea\nWeb orrialde honen titularra(E.GRAFIK SAREA KOOP)\nTeknikoak eta analisirakoak\nErabiltzaileari nabigazioa erraztea eta erosoagoa egitea eta orrialde horretan dauden aukera ezberdinak erabili ahal izatea .\nErabiltzaileen zenbatekoa eta haiek egindako erabilera aztertzea eta zehaztea.\nErabiltzaileen nabigazioari buruzko informazioa jasotzea, bisiten jatorria ezagutzeko eta estadistikekin zerikusia duten beste datu batzuk ezagutzeko.\nNola blokeatu edo kendu cookieak?\nGoogle Analytics en arbuio sistema:\nGoogle Analytics-en cookie analitikoak arbuiatu nahi badituzu nabigatzaile guztietan, honako estekan agertzen den osagarria deskargatuz egin dezakezu: https://tools.google.com/dlpage/gaoptout.\nDatuen babesari buruzko eskubideak ezagutu eta egikaritu ditzakezu gure Pribatutasun Politikara joz.\n[/vc_column_text][/qode_elements_holder_item][/qode_elements_holder][/vc_column][/vc_row][vc_row css_animation=”” row_type=”row” use_row_as_full_screen_section=”no” type=”full_width” angled_section=”no” text_align=”left” background_image_as_pattern=”without_pattern” z_index=””][vc_column][vc_separator type=”normal” color=”#bcbcbc” thickness=”1″ up=”50″ down=”50″][/vc_column][/vc_row]


Jose Antonio Arana Martija (Gernika-Lumo 1931-2011) - Bizkaieraren ataria\nPosted on 2011/04/29 2019/06/26\nFrantziatik osterakoan, Muxikan parau ziran biziten, aita muxikarra eben eta, haren baserri-etxean. Han igaro zituan, bere neba-arrebakaz batera, hamaika urteko aldia: umezaroaren zati bat, mutil-bardingo aldia eta gaztetasunaren lehen zatia. Zuzenbidea ikasi eban Deustuan, ondoren ekonomia ikasketakin osotu zituanak. Emaztea, Maiteder Bareo, gernikarra da eta bost seme-alabaren guraso izan dira.\nEuskaltzaindian liburuzain karguaz lanean hasi orduko (1978), Gernikako Astra Unceta y Ca arma fabrikan izan zan enplegatu, eta jestoria bat be zuzentzen eban.\nIdazten, Brisas Guerniquesas bere uriko aldizkarian hasi zan, eta haren jarraikotzat dagoan Aldaba-n be kolaboratu izan dau. Gerora euskal aldizkari askotan kolaboratu izan dau (Aranzazu, Egan, Jakin, Euskera…), monografia labur mordoa idatzi izan dau, eta liburu mardoak be bai, Musica Vasca saio-obra esaterako, behin baino sarriago berrargitaratua.\nBatez be hirurogeta hamargarreneko urteetarik honantz garatu dau bere idazte-jarduna, gai diferenteak jorratuaz: euskal musika (opera, koru-soinua, marijesiak edo euskal dantzak aztertuaz), euskera, bibliografia eta musika arloko pertsonaien biografia edo kronikak landuaz (Sebero Altube, Resurreccin M Azkue, Aita Donostia, Aita Madina, Karmelo eta Bonifazio Etxegarai, Julio Urkixo…), erakunde eta alkarteak, musika arlokoak barru dirala (Euskaltzaindia, Arantzazuren musika proiekzinoa, Eresoinka, Elai Alai taldea). Musikologo lez, gaztetatik ibili zan musika edo koru alkarteetan murgildurik, eta batez be berak sortu eta zuzendu eban hamar bat urtez Andra Mari korala.\nArgazkiaren iturria: www.euskaltzaindia.eus\nPosted on 2017/09/29 2019/04/16\nMungiako Udalak "Lauaxeta Olerki Lehiaketa" deitu dau aurten be. Parte hartzeko, olerkiak aurkeztu behar dira, euskeraz ...


Galtzerdi tekniko luzeen onura magikoak\nKORRIKALARIEN arropa abiada bizian garatzen ari da. Zuntz bereziz ekoitzitako elastiko transpiratzailez edo gero eta ezaugarri teknikoagoak dituzten oinetakoez gain, gainerako osagarriek ere garapen nabarmena izan dute azken urteetan. Hobetu dituzten osagarrien artean galtzerdiak azpimarratu behar dira. Han eta hemen antolatzen dituzten herri lasterketetan gero eta gehiago dira belaunetarainoko galtzerdi luzeak erabiltzen dituztenak. Moda berri bat ote da, ala hankak bero mantetzeko metodoa? Estetika hutsaz haratago, odol zirkulazioa hobetzea eta giharren oszilazioa gutxitzea dute helburu.\nGaltzerdi tekniko luzeen erabilerak eragin nabarmena du korrikalarien errendimenduan. Hanketako giharreen konpresioan oinarritzen dira; orkatiletan eta Akilesen tendoian zangarretan baino konpresio gehiago egiten dute. Gisa horretan, zainen itzulera bizkortu eta odolaren ekarria areagotzen du bai mugimenduan, bai geldialdian, giharren erritmoa luzatuz nahiz oinkaden kolpea murriztuz. Batez ere atletismoan eta krosetan ikusten badira ere, hainbat kiroletarako daude: futbola, mendia, eskia, eskalada, paddle-a, tenisa, golfa eta abar. Gutxi gorabehera, 30 euro inguru balio du pareak.\nGaltzerdiez gain, antzeko funtzioa betetzen duten zangarretako konpresoreak ere badaude merkatuan. Osagarri hauek giharren indarra kontzentratzen dute, giharren dardarizoa murriztuz eta lesioen arriskua saihestuz. Kirolariaren errendimendua hobetzen du, eta triatlentzat eta oztopo-lasterketan aritzen direnentzat dira bereziki gomendagarriak.�\nINDARBERRITZEKO ETA ERLAXATZEKO\nGaltzerdi tekniko luze guztiak ez dira kirola egiteko erabiltzen. Badira kirola egin ondoren erabiltzen direnak, baina bi mota daude: bata indarberritzeko da eta, bestea, berriz, erlaxatzeko.\nIndarberritzeko galtzerdiek giharrak bere onera ekartzeko eta suspertzeko balio dute. Hanketako muskulu bikiak berehala indarberritzen ditu, eremuan egiten duen masaje uniformeari esker. Gainera, drainatzen laguntzen du. Bere eragina egin dezan, 90-120 minutuz jantzita edukitzea gomendatzen da.\nErlaxatzeko galtzerdiek, bien bitartean, hankak lasaitzeko balio dute eta, egun osoan zehar erabiliz gero, ongizate sentipena izango duzu.


1. 1900-1939 gipuzkera administrazio-idazkiak sortarauak 1920 0005\nArrotzekiko idazkuntza bere gain arrtu, ta Euskaltzaindiari adiraztea.\n2. 1900-1939 gipuzkera saiakera-artikuluak inzag 0130\nTokizenak, nolaz idatzi alaz geyenean gugana datoz, ta erriyak darabilzkinetatik idazkuntzakoetara, aldakuntza izan oi da.\n3. 1900-1939 gipuzkera saiakera-artikuluak inzag 0130\nGertatu liteke, erriyak darabilkiyen izena ta idazkuntzakoa biyak osoro aldatuak etortzea, batere antzik gabe, ez arpegi, ez azal ta ez jantziyez.\n4. 1940-1968 lapurtera-nafarrera literatur prosa vill 0280\nHizkuntza orok idazteko moldean, idazkuntzan, finkatzen dute zangoa batasunaren egiteko; idazkaran bateratze hori egiten dute, nahiz ta aho-mintzatzean ezberdintasunak izan; idazkuntza da, bada, litteratur-hizkeraren gogorgarririk eta euspenik ziurrena.\n5. 1969-1990 euskara batua ikasliburuak p. salaburu 0039\n2. TESTU BATEN IDAZKUNTZA 2.1. Sarrera.\n6. 1969-1990 euskara batua ikerketak hitz-elkarketa/1 0113\nPlentziako jardunaldietara talde eragileak gai horietaz aurkezturiko txostenak dira, funtsean, hemengo material hauek (1) Salbuespen bakarra XIII. elkarte-motaren (bikoiztapenen) bigarren zatia da: Plentzian ezin aurkeztu izan zen material hori; eta ondoren, bertako hainbat erizpide Talde eragilean galbahetu ondoren, prestatu da bikoiztapenaren atala osorik eman ahal izateko: bertan jasotako beste hainbat ohar, ahozko zein idatzizko (2) idatzizkoetan bereziki aipatzea merezi dute, alde horretatik, ondoko txosten hauek: - A. Irigoienen " hitz elkarketaz " izenburukoa: geminatu semantikoak (hemengo terminologian tautologiazko dvandvak) eta Peru Abarka elkarte-mota lantzen dira, batez ere, txosten horretan. Bigarren idazkuntza osatu eta egina ere du, Plentziaz geroztik, egileak. - T. Uribe-etxebarriaren idazkia, sinbolismo fonetiko eta hots-uztarduraz. - L. Otaegik Astaputz moduko hitz-elkarteez aurkeztutakoa., kontuan hartu da noski azken idazkuntza hau prestatzerakoan.\n7. 1969-1990 euskara batua saiakera-artikuluak j.m. torrealdai 0202\nBistan da idazle hasi-berri guztiek ez dutela idazkintzan beti jarraituko, baina bati baino gehiagori modu onak ikusten zaizkio, bokazioa ere bai, eta bada, beraz, esperantzarik.\n8. 1969-1990 euskara batua saiakera-artikuluak j.m. torrealdai 0202\nIngurune kulturalak eta editorialak gaur egun idazkintzari ekiteko garantia hoberik eskaintzen du, garai batean baino.\n9. 1969-1990 euskara batua saiakera-liburuak i. borda 0005\nOrduan, liburu bat osoa eskainiko dugu emazteen, edo hegoaldean dioten bezala, emakumeen idazkintzari.\n10. 1969-1990 euskara batua saiakera-liburuak i. borda 0020\n11. 1969-1990 euskara batua saiakera-liburuak txill 0057\n(...); idazkuntzaren oinarriak bederen erakats balekizkio; sistemazko errepikentzako eta kopientzako hitz-lerrokada luzeago bat eskain balekio; ez ote lezake denbora bikaina irabaz, beharrezko ez den anitz hutsegin bidenabar baztertuz?.\n12. 1969-1990 euskara batua saiakera-liburuak j.m. torrealdai 0061\nProjektuaren idazkuntza berriarekin ez dator bat, inpositiboa delako.\n13. 1969-1990 euskara batua saiakera-liburuak j.m. torrealdai 0177\n(...) kausara osorik dedikatzekotan liberatzen da bat, traba egin diezaioketen osterantzeko lanetatik; gure kasuan, idazkintzan eta kulturan era bat iharduteko.\n14. 1969-1990 euskara batua saiakera-liburuak a. urrutia 0085\n15. 1969-1990 gipuzkera saiakera-liburuak s. aranbarri 0381\nErri maitasunak bultzatu zuan, ezbairik gabe, idazkintzara.\n16. 1969-1990 lapurtera-nafarrera saiakera-artikuluak lf 0006\nHanitz molde ba dira idazkintzan, denak berdin baliosak zoin bere sailean: bixtan da Topet-Etxahunen mintzaire kaldatsuak ez duela zer ikus Dibarart-en bertso baketsuarekin; ez eta Diharassarry-ren idazkera argi adimendutsuak Arbelbide-n ospearekin, are gutiago Hiriart-Urruty kalonjearen ele jori jauzikariarekin edo Etchepare midikuaren hizkuntza aberats apainduarekin.\n17. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0008\nIkuspegi horretan kokatzen da Barthes-en lehen liburua Idazkuntzaren zero gradua (1953), 1947 eta 1950 bitartean Combat aldizkarian agertutako artikulu batzuk jasotzen dituena.\n18. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0008\nBarthes-en analisiak Idazkuntzaren Historiarako sarrera bat izan nahi du, eta bertan literatura klasikoaren eta idazkuntza modernoaren arteko haustura konplexua ikertzen du: zer elementu sartu diren jokoan, zein den idazlearen eginkizuna eta nola hori guztia gizarte-egoera baten errainu den.\n19. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0011\n(...) berriz ere idazkuntza konprometatu bihurtzen da, hemen idazlea mugaturik aurkitzen da gizartearen egoera erreala dela medio, ez iraganetiko jarauntsitako konbentzionalismo hutsengatik.\n20. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0011\nNia idazkuntzan sartzeak ezbaian jartzen du idazkuntza, Prousten obraren kasuan bezala; Barthes bi pertsonen konbinazio bat egitera iritsiko da: Roland Barthes, Maitasun-diskurtso baten zatiak.\n21. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0011\nIdazkuntzak, aho-hitza sartu eta literaturako mekanismo formalekin (passé-simple eta hirugarren pertsona) jokatzen duen hizkuntzako lan gisa, literaturaren benetako izaera linguistikoa agerian jartzeko aukera ematen dio eta horrela bere krisia eta errealitatea erakustekoa: hatzaz seinalatzen den maskara bat da.\n22. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0014\n23. 1991> euskara batua saiakera-liburuak in: barthes, roland: idazkuntzaren zero gradua; testuaren atsegina, 7-22 0017\ntestuaren atzean ez dago inolako ahotsik; lengoaiak ez du inongo lekutatik hitz egiten: idazkuntza atopikoa da.\n24. 1991> euskara batua saiakera-liburuak estilib 0004\nHortaz, urratsez urrats aitzina egin beharrean gaude, eta argitalpen honetan ere nabari dira pauso horietako batzuk: esate baterako, idazkuntza deitu dugun atala.


Gosearen aurkako ekintzak uholdeek Ekuadorren eragindako 2.100 laguni lagunduko die | Consumer\nGosearen aurkako ekintzak uholdeek Ekuadorren eragindako 2.100 laguni lagunduko die\nGuayas probintzian edateko ura eta oinarrizko elikagaiak banatuko ditu.\nEkuadorren lekuz aldatutako Kolonbiako Gosearen aurkako Ekintza-taldeak larrialdi-kanpaina bat jarriko du martxan datozen bi hilabeteetan, uholdeek kaltetutako 2.100 laguni laguntzeko. Laguntza Guayas probintzian banatuko da; izan ere, 100.000 kaltetutik gora daude, eta azken hilabeteotako euri gogorren ondoren ibaiak gainezka egitearen ondorioz gehien kaltetutako bigarren eremua da.\nEkuadorreko Nekazaritza Ministerioaren kalkuluen arabera, laboreen %30 inguru galdu da, eta 102.783 hektarea urpean daude. “Ekoizpena galduz gero, elikagaien prezioak gora egingo du, eta herritar gehienek diru-sarrerak galduz gero, arriskuan jarriko du elikagaien segurtasuna”, adierazi du GKEak.\nEgoera hori arintzeko, Acción contra el Hambrek arroza, azukrea, olioa eta oinarrizko beste elikagai batzuk banatuko ditu 20 egunean behin eta bi hilabetean 2.100 kaltetu horien artean. Elikagai horiek inguruko hornitzaileei erosiko zaizkie, familiako ekonomiari eta tokiko merkatuari ez eragiteko.\nNekazaritza-ekoizpenean duen eraginaz gain, ibaiak gainezka egiteak putzuak kutsatu ditu eta hondakin-urak eta ur garbiak nahastu ditu. Horrek okerrera egin du saneamendu-baldintzetan, bai landa-eremuetan, bai hiri-eremuetan. “Oraindik erabiltzen diren ur-puntu gutxi horiek gero eta urrunago daude, eta horietako askok ezin dute hartu garraioaren kostu handia”, adierazi du erakundeak.\nHori dela eta, datozen asteetan, putzu gehienak garbitu arte, Acción contra el Hambrek 210 litroko tankeak banatuko dizkie 420 familiari, eta kanoek garraiatutako bi iragazki mugikorren bidez banatuko zaie ura astero. “Ibaietako ura erabiliko dugu, eta iragazte-prozesu batetik pasatuko da, ura garbi eta kontsumitzeko prest egon arte”, azaldu du Pablo Alcalde GKEko Ur eta Saneamendu arduradunak.\nBanaketa horietan NBEren Elikagaien Mundu Programak (IEP) eta eskualdeko Defentsa Zibileko taldeak hartuko dute parte.\nekuatore hambre-eu inundaciones-eu ukituak ura


La Leonera TV proiektu bat da, YouTubeko kanal bat: ikasgelako lanean oinarrituriko programa eta bideo horietan hainbat irakasgairen edukiak eta gaitasunak jorratzen dira. Kanalaren programazioan maila guztietako ikasle-taldeek parte har dezakete, bai eta irakasleek ere, edozein dela ere irakasten duten gaia.\n[Irakurtzen jarraitu…] Honako honen gainekoa: La Leonera TV\nNafarroako Gobernuak, Herritarrekiko Harremanetako Departamentuaren bitartez, ‘Aniztasuna, aberastasun’ eskola-lehiaketaren V. edizioaren deialdia egin du. Lehiaketa hori Lehen Hezkuntzako, Bigarren Hezkuntzako eta Lanbide Heziketako ikasleendako da, eta “Ezagutu nazazu” da oraingo gaia. Lanak aurkezteko epea martxoaren 24an bukatuko da, bai euskararen kasuan, bai gaztelaniaren kasuan.\n[Irakurtzen jarraitu…] Honako honen gainekoa: Ezagutu nazazu\n“Haur zaintzaileak, haur sentikorrak” proposamen didaktikoa New Health Fundazioaren Eskola Konpasiboak garatzeko proiektu baten barruan kokatzen da.\n[Irakurtzen jarraitu…] Honako honen gainekoa: Haur zaintzaileak\nJolastoki inklusiboak indarrez sartu dira eskolen munduan, gaurkotasun handiko tresna berritzaileak baitira. Jolasak haurren ongizatea eta osasun emozionala sustatzen du, eta loturik dago sormenarekin, irudimenarekin eta horien pareko alderdiekin.\n[Irakurtzen jarraitu…] Honako honen gainekoa: Eskoletako jolastokiak\nEslabako hiri erromatarra berpiztuko da, Europako beste lau aztarnategi arkeologikorekin batera, ondarea eta pedagogia uztartzen dituen proiektu baten eskutik. Bideo-joko bat da, eta erromatarren epigrafia (inskripzioak) eta horren garrantzia zabaltzea du helburu.\n[Irakurtzen jarraitu…] Honako honen gainekoa: Valete vos viatores\nCantabria BHIko Batxilergoko 1. mailako ikasleen esperientzia bat da, eta haren helburua da gogoetarako eta ekintzarako tokia zabaltzea antzerkiaren bidez.\n[Irakurtzen jarraitu…] Honako honen gainekoa: Antzerki foroa\nIkasturte hasieran proiektu berri bat abiatu zuten Elizondoko Lanbide Eskolako hainbat ikasle-irakaslek, Cabo Verde proiektua deitua. “Ayuda Contenedores” gobernuz kanpoko erakundearen bitartez harremanetan jarri dira Afrikako Cabo Verde irletako ikastetxe batekin, CEFP Variante Lanbide Eskola. Proiektuaren helburua edukiontzi bat betetzea da, bertako ikasle eta irakasleentzako baliagarriak izan daitezkeen material eta tresnekin, negutegi bat eta hazitegi bat, adibidez.\n[Irakurtzen jarraitu…] Honako honen gainekoa: Cabo verde\nMinerÉTICA dibulgazio-ekimen bat da, meatzaritzari buruzkoa. Bertan, lankidetzan ari dira Nafarroako Gobernuko Industriaren, Energiaren eta S4 Proiektu Estrategikoen Zuzendaritza Nagusia, eta Nafarroako meatzaritza-sektoreko elkarte eta enpresa nagusiak. Helburua da gizartea kontzientziatzea meatzaritzaren garrantziaz eta landa-eremuetako garapenari egiten dion ekarpenaz. 2022an, ikasleek bisitatuko dituzte meatze-guneak edo -enpresak.\n[Irakurtzen jarraitu…] Honako honen gainekoa: MinerETICA\nNafarroako Memoriaren Institutuak ‘Fuego’ antzerki-lanaren bi funtzio programatu ditu, memoriaren eta giza eskubideen belaunaldi arteko transmisioan lanean jarraitzeko. ‘La Joven Compañía’ taldeak antzezten du lana. Memoria duten Eskolak programaren barruan kokatzen da ekimena. Programa horren helburua ikastetxeetan bakearen eta bizikidetzaren kulturan heztea da.\n[Irakurtzen jarraitu…] Honako honen gainekoa: Fuego\n[Irakurtzen jarraitu…] Honako honen gainekoa: XXVII. Jardunaldiak «Autonomia, lidergoa, ebaluazioa eta parte-hartzea ikastetxeetan\nNafarroako Unibertsitate Publikoko Bigarren Hezkuntzako Irakasletzako unibertsitate masterra egiten ari diren ikasleek ezagutzeko aukera izan dute DBHn geologia eta geografia irakasteko erabiltzen den errealitate handiagotuko harea-kutxa. Erakustaldia Ribaforadako El Cierzo BHIko Matematika arloko irakasleek eman dute; izan ere, eskoletan erabiltzen dute.\n[Irakurtzen jarraitu…] Honako honen gainekoa: ARSandbox\nEskuragarri dago jada Nafarroako Eskola Kontseiluaren 2020-2021 ikasturteko memoria, abenduaren 15eko osoko bilkuran aho batez onetsia.\n[Irakurtzen jarraitu…] Honako honen gainekoa: 2020-2021 ikasturteko memoria\nGuztira, Haur Hezkuntzako, Lehen Hezkuntzako, DBHko eta Lanbide Heziketako Nafarroako 36 hezkuntza-zentrok jaso dituzte ‘Kalitatearekiko Konpromisoa’, ‘Kalitate Zentroa’ eta ‘Zentro Bikaina’ sariak, hezkuntza publikoaren esparruan kalitatea kudeatzeko sistemagatik.\n[Irakurtzen jarraitu…] Honako honen gainekoa: Kalitatezko zentroak


Euskal Irakaslegoa » Zure gogoko hizkuntza? Deustun batzuk ditugu zuretzat! zatoz!\nDeustuko Unibertsitateko Hizkuntza Zentroan hizkuntza faltarik ez dugu, ez horixe! Zuk bai ala? Ba zatoz, zatoz lasai, eta ikusiko duzu zein erraza den! Irailaren 18an aukera aparta izango duzu gure eskaintza osoa ezagutzeko, goizeko 9etatik, arratsaldeko 3ak arte; Etorri, ikusi, galdetu behar duzun guztia lasai-lasai! Gainera, sorpresatxorik eta oparirik ez da faltako!\nKlikatu irudiaren gainean eta jakin nahi duzun guztia topatuko duzu bertan. Eta hala ez balitz, zatoz geuregana lasai eta atsegin handiz hartuko zaitugu!\nIrailaren 18an etorri, eta ikusiko duzu zeure begiez zergatik esaten dugun leku ezin hobea dela Deustu hizkuntzak ikasteko! Eta bestela ere, ez kezkatu, zure zain izango gaituzu-eta nahi duzunean, argibide guztiak emateko!


MUNARRIZ ERASO, J.M."Monogenismoa eta poligenismoa aurrez aurre".Gizakiaren jatorriari buruz bi izan dira proposatutako hipotesiak: lehenengoan, leku batean; eta, bigarrenean, leku anitzetan batera-edo sortuak izan ziren. Monogenismoa eta poligenismoa izan dira antzinako doktrina antropologiakoak, hain zuzen.\nMUNARRIZ ERASO, ,J.M."Astarnategietan".Garezurra, barailak, femurrak oso beharrezkoak dira aurkitutako izaki hori sailkatzeko, zeren animalia hori bi hanken gainean zutik ibiltzen zen ala ez baita bilatzen dena. Hain dira ugariak animalien gain egindako azterketak, ezen, horri esker, aztarnategietan izaki baten hondakinak aurkitu bezain pronto, gai izaten baitira esateko zelako izakia izan zen.\nMUNARRIZ ERASO, ,J.M." Sarrera"\nMUNARRIZ ERASO, ,J.M." Sarrera".Anitz eta desberdinak izan dira gizakiaren jatorriari buruz izan ditugun azalpenak; kulturak bezainbeste, esango nuke, zeren herri bakoitzak berea izan baitu. Gurean, orain, bat baino gehiago ditugu, baina haien garrantzia kontuan hartuz, bi baino ez dira bere lehentasuna aldarrikatzen dutenak:\nMUNARRIZ ERASO, ,J.M." Hitzaurrea" . Gizakiaren jatorriari buruz dugun teoria Atapuercan aurkitutako hortz batengatik kolokan dago. Milioi bat eta berrehun mila urte omen ditu eta horrek agerian utzi du hominidoak Europara uste baino askoz lehenago iritsi zirela. Asko eta garrantzi handikoak dira azken urte hauetan aztarnategi horretan azaleratu dituzten gure arbasoen hondarrak, hainbeste, ze horietako hezurdura bat, duela gutxi, Homo antecessor-rena zela baieztatu baitzuten.\nMUNARRIZ ERASO, ,J.M." Atapuerca hortzetik hitzera"(Saiakera)\nMUNARRIZ ERASO, ,J.M." Atapuerca hortzetik hitzera".Gizakiaren jatorriari buruz dugun teoria Atapuercan aurkitutako hortz batengatik kolokan dago. Milioi bat eta berrehun mila urte omen ditu eta horrek agerian utzi du hominidoak Europara uste baino askoz lehenago iritsi zirela. Asko eta garrantzi handikoak dira azken urte hauetan aztarnategi horretan azaleratu dituzten gure arbasoen hondarrak, hainbeste, ze horietako hezurdura bat, duela gutxi, Homo antecessor-rena zela baieztatu baitzuten.


Software librea euskararen geroa bermatzeko tresna - GARA\nSoftware librea Euskal Herrian jardunaldien baitan «Teknologia libreak eta eremu urriko hizkuntzak: euskara teknologietan» mahai-ingurua egin dute aste honetan Donostiako Koldo Mitxelena Kulturgunean, EHUko Sanchez-Mazas Katedraren laguntzarekin. Bertan hizlari lanetan Julen Ruiz Librezale taldeko kidea, Iñaki Alegria EHUko irakaslea eta Galder Gonzalez euskarazko Wikipediako administratzailea aritu ziren. Beren helburu nagusia «herritarrei Software Librea gerturatzea eta haren erabilera sustatzea».\nHardwareak ordenagailuaren zati fisikoak biltzen dituen bezala, softwarea ordenagailuaren atal logikoa da, edozein ekintza egitea ahalbidetzen duena. Bere sorreratik ordea, software zehatzen iturri kodea ezin da eskuratu, eta horren lekuko da Microsoftena, erabilietan erabiliena.\nSoftware libreak berriz, eskuratu ondoren erabili, kopiatu, aztertu, moldatu eta banatzea posible egiten du. Adituek defendatu zutenez «tokian tokiko beharrei erantzuten die software libre horrek, eta Euskal Herriaren garapen teknologikorako ezinbesteko lanabes bihurtu da».\nEuskarara moldatzeko aukera\nJulen Ruiz Librezale taldeko kideak, orokorrean, Software Libreak hizkuntza ezberdinetara moldatzeko ematen dituen aukerak agertu zituen. Librezale, euskara informatika alorrean sustatzeko helburuarekin lanean dabilen lantalde irekia da.\nHaren hitzetan Software Libreak «lokalizaziorako aukera eskaintzen du, hizkuntza ezberdinetara moldatzeko aukera, alegia». Azaldu zuenez, «ordenagailua erosterakoan softwarea aurrez instalatua ekartzen dute, eta pribatiboa izaten da eta gaztelaniaz». Horren aurrean, aplikazioak euskaratzeko hainbat saiakera egin badira ere, «antzuak» izan direla azaldu zuen Ruizek. «Horren adibide da, esaterako, Eusko Jaurlaritzak, Microsoftekin akordioak eginda softwarea euskaratzeko egin zituen hainbat inbertsio». Itzulpena egin ondoren, ordea, Microsoftek ez zuen erabiltzaileen eskura jarri. Ruizek gaineratu zuen «Software Libreak, ordea, euskaraz aritzea posible egiten du». Software Librearen erabilera zabaltzeko «norbanakoen eta taldeen lana beharrezkoa da, baina, hezkuntzara ere jo behar da» argitu zuen Ruizek. Horren lekuko dira Ordiziako Jakintza ikastolakoak, «Software Librea erabiliz, klasean euskaraz lan egiten dute, egunean eguneko aplikazioekin».\nEHUko irakasle Iñaki Alegriak, berriz, Lakuari Software Librea «ez zaiola interesatzen» salatu zuen, eta hezkuntzan ere, «narraskeriagatik edo» ez zaiola behar bezalako erabilera ematen esan zuen. Sarean bila daitezkeen euskarazko softwareen berri eman zuen Alegriak. Bere hitzetan, Katalunian egindako katalogo batean oinarrituta dago. Beste ustez, «aipatzekoa da gero eta euskarazko software gehiago daudela, eta neurri horretan katalogoa ere handitzen doala». Besteen artean, libre dauden euskarazko aplikazioak Euskalbar, Matxin edo Xuxen dira, azken horren jatorrizko bertsioa librea ez bada ere. Galder Gonzalez, bestalde, iturburua jakintza librean duen sareko Wikipedia entziklopediaren gainean jardun zen. Wikipedia auzolanean eraikitzen den entziklopedia askea da, «nahi duenak, nahi duenerako», guztira 264 hizkuntzetan ditu bertsioak. Alexa web-trafikoaren neurtzailearen arabera, sareko zortzigarren lekurik erabiliena da Wikipedia, Yahoo edo Hotmailen atzetik, besteak beste.\nEntziklopediako artikuluen sortzeari dagokionez, Gonzalezek azpimarratu zuen «hizkuntza txikiagotuek ratio altuagoak dituztela» eta horren lekuko da euskara. Euskaraz 1.000 artikulu egiten dira 5 astetan, alegia, eguneko 30, beraz, «ez da marka txarra».


Euskarafobiak ezinezko bihurtzen du hezkuntzako itun soziala • ZUZEU\nEuskarafobiak ezinezko bihurtzen du hezkuntzako itun soziala –\nIkasturtea aurrera joan ahala, euskararekiko herra handiagotu baino ez da egin: ez dute baimendu D ereduko lerroa irekitzea Mendigorrian. Herri txikietako eskolak babesteko eta sustatzeko erretolika, deusezean gelditzen da euskararekin topo egitean, are gehiago familiek PAIrik gabeko eskola nahi dutenean. Gainera, ikastetxean oso ikas komunitate interesgarria sortu dute, herria eta eskola integratzen dituen proiektu anitza. Zitala da eskola mapa aitzakitzat hartzea jauntxokeria hori justifikatzeko, UPNk hizkuntza zonifikazioa zerabilen bezala familien eskubideak urratzeko.\nNahiz eta irakasle euskaldun ugari lanean ari Hezkuntza Departamentuan, nekeza da oso bertan euskaraz aritzea edo euskaraz informazioa eskatzea, hainbatetan ezinezkoa, eta hori okerragotu baizik ez da egin aurreko legegintzaldiarekin erkatuz gero. Inguruabar hauetan, non politika euskarafobikoek pilpilean dirauten eta ikasleen % 60ari ezinezkoa zaion Nafarroako jatorrizko hizkuntza berekian ikastea, ez dago biderik hezkuntzako itun politikorik edo sozialik sinatzeko. Fobiak, xenofobia edo LGTBIfobia bezala, bateraezinak dira politika aurrerakoi integratzaileekin.


Aldundiaren eta Udalaren arteko bilera, Bazkardoko lotuneari buruzko azterlanen ondorioak aztertzeko - Andoain - Aiurri.eus\nAldundiaren eta Udalaren arteko bilera, Bazkardoko lotuneari buruzko azterlanen ondorioak aztertzeko\nAiurri 2021-07-15 10:42\nAlejandro Calonge auzo pare horretara iristen diren kamioi eta ibilgailu guztiekin enbutu efektu modukoa sortzen da, eta Aldundiak irtenbidea eman nahi dio arazo horri. Ohar bidez azaldu dutenez, “trafiko arazoei irtenbide eman nahi dien alternatiben azterketa” aurkeztuko diote Andoaingo Udal ordezkariei.\nEzaguna denez, Urumeako autobidean soka luzeak sortzen dira Donostia-Tolosa noranzkoan. Irtenbidea emateko lanketa egiten ari da eta Aldundiak azken prentsa oharrean emandako datuen artean bada nabarmendu daitekeen bat. Lotune berri horren finantziazioa bidesarien kontura egin nahi du: “Andoain gurutzatzen duen errepide tarte hau bidesariari lotuta egonik, Bidegiri dagokio hobekuntza hori proiektatu, gauzatu eta finantzatzea. Finantzazio hau egunero gure lurraldea gurutzatzen duten garraiolariei jarritako bidesari edo peajeari esker aurrera eramango da, bestela ez litzateke posible izango inbertsio horri aurre egitea”.\nErrepideak sorturiko zarata\nAndoainen ehunka sinadura biltzen ari dira Mimendi-Bazkardo aldeko bizilagunak. Arazoa aspaldikoa da, eta Sorabillatik Bazkardoraino luzatzen da. Urteak atzera sorabillatarrek indar berezia egin zuten. Eta parte hartze prozesuetan maiz plazaratu da kexa hori bera. Aintzane Oiarbide Foru Diputatuak Mimendi-Bazkardo eremua aipatu du zehazki, honakoa iragarri: “Biharko bileran Udalari aurkeztuko diola lekurako izan daitekeen irtenbiderik egokiena”.


Eneko Etxeberria: "Lege hau albiste ona da, baina ikusi egin beharko da nola aplikatzen den" - Zumaia - Baleike.eus\nMailo Oiarzabal 2021-10-22 11:55\nEneko Etxeberria. (Arnaitz Rubio Aprea)\nEspainiako estatuan eutanasia arautzeko onartu den legea eta bere erronkak aztertzeko ikastaroa egin zuen joan den uztailean Giza Eskubideen eta Botere Publikoen Unesco Katedrak Donostian, Euskal Herriko Unibertsitatearen (EHU) Udako Ikastaroen barruan. Katedra horretako kide da Eneko Etxeberria (Azpeitia, 1971) Zuzenbide irakaslea, eta bera izan zen jardunaldiaren zuzendaria. Etxeberriarentzat, "legea albiste ona da, baina ikusi egin beharko da nola aplikatzen den".\nJorratzen eta arautzen duen gaia kontuan hartuta, "kulturalki oso lege esanguratsua eta garrantzitsua" dela uste du Unesco Katedraren kideak, "eztabaida bizi baten barruan kokatzen delako". Eztabaida horren erakusle gisa aipatu ditu lege onartu berriari jarritako helegiteak. Kongresuko bozketan, PP, Vox eta UPN alderdietako ordezkariak legearen kontra agertu ziren, eta Voxek lehendabizi eta PPk handik gutxira, legearen kontrako helegite bana aurkeztu zuten Espainiako Auzitegi Konstituzionalean, eta bi helegiteak aztertzea onartu du auzitegiak. "Helegite horiei erantzunez, Auzitegi Konstituzionalak guztiz ontzat eman dezake legea, atal batzuk aldatzera behartu edo legea osorik atzera bota", azaldu du Etxeberriak.\nEutanasiaren Legea lehen urratsetan besterik ez dago, izan ere, nola garatzen den ikusteko dago. Esaterako, legeak jasotzen du eutanasia eskaera bakoitza aztertzeko eta bideratzeko berme eta jarraipen batzordeak eratu behar direla erkidegoz erkidego. Etxeberriaren esanetan, baina, batzorde horien eratzearen eta funtzionamenduaren inguruan "eztabaida handiak sortu" dira: erkidego batzuetan batzordea bera sortzea luzatuko ote duten, batzordekide zein izendatuko dituzten eta horien borondateak nondik joko duen, batzordeak eutanasia eskaerak burokrazian itotzeko tresna bihurtuko diren... "Argi dago politikariek ez dutela horretaz gehiegi hitz egin nahi, baina kontu horiek hor daude, eta batzordeak legea oztopatzeko edo bere aplikazioa moteltzeko ez ote diren erabiliko beldurra dago". Legeak medikuei aitortzen dien kontzientzia eragozle izaera ere "polemika iturri" izan daitekeela dio Etxeberriak.\n"Batzordeak legea oztopatzeko ez ote diren erabiliko beldurra dago"\n"Legeak dio kontzientzi eragozpen adierazpenak banakakoak izan behar direla, oztopatzen duen bakarra da kontzientzia eragozpen adierazpenak kolektiboak izatea. Baina hor badaude aurrekariak, adibidez, Nafarroan abortuaren legearen aplikazioarekin gertatu izan dena. Beraz, kontzientzia eragozpen hori nola garatzen den ikusteko dago, eta horrek nola eragin dezakeen legea praktikan jartzea".\nLege berriak eutanasia aktiboa arautzen duela azpimarratu du hark. Legeak arautzen ez dituen baina erabil daitezkeen eta delitu ez diren eutanasia modalitateak badaudela "aitortu behar" dela deritzo: "Eutanasia pasiboa guztiz onartuta dago, eta zeharkakoa ere janda dauka, nolabait esateko, gizarteak. Sufrimendua eragoztearen aldeko aurrerakada kultural handia eman da azken urteetan. Badaude kontrako jarrerak ere; Eliza guztiz kontra agertu da, adibidez. Hala ere, ikusiko dugu zer gertatzen den legeak jasotzen duen bigarren suposizio horri lotutako kasuren bat planteatzen denean". Izan ere, Etxeberriak uste du gaixotasun larrien eta sendaezinen kasuan "hiltzeko data bat, epe bat, duten pertsonez ari garela", eta horrelakoetan ulerberagoa dela jendea, oro har. "Beste suposizioa askoz polemikoagoa izan daiteke: sendabiderik ez duen eta ezgai bihurtu zaituen gaixotasun bat duzu, pairamen handia eragiten dizuna, baina horrek ez dizu heriotza epe laburrean eragingo".\nAzpeitiarrak ez du uste lege berriak eutanasia eskaera olderik ekarriko duenik. Herbehereak izan ziren eutanasia legeztatu zuten lehen estatua, 2002an. Han, gaur egun, legea martxan jarri eta ia hogei urtera, "urtean 5.000- 6.000 eskaera" izaten dituztela dio Etxeberriak. Erreferentzia hori kontuan hartuta, hemen lehen urtebetean eutanasia eskaera "oso gutxi" izango direla aurreikusten du. "Kontatutakoak eta kasu oso argiak diren bitartean, iruditzen zait polemikak ere ez direla asko izango", gaineratu du.


Berriak – 203 orrialdea – Alternatiba\nMahai honetatik natur prozesuei egokituko zaien eredu sozio-ekonomikoa proposatu da; sistema kapitalistak epe laburrera, interes pertsonaletara eta puzte hutsera begira daraman praktikaren erabat alderantzizkoa. Bestetik , hertze (decrecimiento gazteleraz) kontzeptua jo da ekoizpen hutsa lehenesten duten sistemen (kapitalista izan ala ez) arerio. Esan bezala, eztabaida hau ez dago amaitua.\nErakunde sozialisten saretzea europan\nSaretze hau osatzeko honakoak izan behar ditugu kontuan:\nGarrantzitsua da europar eraiketaren inguruko berezko jarrera izatea eta guk EBren berrosatzearen alde egin dugu. Lerrokatze neoliberalak sorturiko arbuioari jaramonik egin gabe, finantza eliteek euren egitasmoa ezarri dute; hori dela eta premiazkoa da EBren berrosatzea helburu duten indar politikoekin aliantza estruktural eta egonkorra osatzea, komuneko programarekin.\nPrograma honek europar eraiketa eredua proposatu beharko luke, federalismoan, sozialismoa eta parte hartze demokratikoan oinarrituko dena. Europar egitasmoa, bai barrura bai kanpora begira herritartasun orokorrean eta giza eskubideetan behar du oinarritu.\nAipatu moduan, saretzea erakunde politikoekin egin behar da, adosturiko egitarau politikoak, ekimenak eta alternatiba proposamenak oinarri izanda. Azpimarratu behar da baterako ekintzak ikuspegianitzeko egitarauetan oinarritu behar dutela, hau da, Alternatibarentzat ukaezin diren aspektuak bil ditzatela eta saretzeak ez dezala Alternatibak proposaturiko erakundetze demokratikoa bazterrarazi. Europar Ezker Antikapitalistaren Konferentziak, non europar alderdi politiko ugarik hartu duten parte, kide logiko eta berezkoa dirudi saretze honetan.\nEz da baztertu behar Europar Foro Sozialean eta EBren gaiekin loturiko beste nazioarteko mugimenduetan parte hartzen duten gizarte mugimenduekin koordinatzea, Via Campesina kasu. Gizarte mugimenduek Alternatiba eta kideturiko indarren egitarauak osatuko dituzten analisi interesgarriak egin ditzakete.\nEuropar egitasmoaren arbuioa\nNeoliberalismo eta segurtasuneranzko lerrokatzeak europar askoren arbuioa eragin du. Halere, jarrera hauek ugariak eta anitzak dira eta erreformatik deusezterainoko jarrerak dituzte, bateratze egitasmoaren berrosatzea tarteko.\nEuropar Lege Biltzarrean ordezkaturiko ezkerra “Europa gehiago” behar delakoan dago Europa soziala lortuko bada, estatu nazioak ahuldu gabe, hauek baitira kapitalari aurre egin diezaioketenak eta euren ustez nazio esparrua da batez ere bizitza politiko eta soziala zein klase borroka ematen den esparrua.\nIndar politiko antikapitalistek uste dute Europaren berrosatzea eman behar dela, ikuspegi federaletik, honek eduki soziala, ingurugiroari lotua eta erroko demokraziaren barnekoa lor dezan.\nAzkenik, beste batzuk Europaren eraiketa atzera botatzearen aldeko dira, aurrekoek ez bezala, uko egin diote estatu-gaindiko egiturak egiteari, nahitaez herritarrengandik aldendu eta urrutiratuko direla eta kontrol demokratikoa zailduko dela uste baitute, ekonomia eta finantza botere egituren aurrean moldagarriagoak izango direlakoan.\nEuropa nortasunaren bilaketa\nEuropar herrien aniztasunak ez du baimentzen kultura edo erlijioan osaturiko europar nortasuna osatzea, hau dela eta maiz nortasun honen esanguratsuena balore batzuei lotua zitzaiola aipatu izan da: europar eredu soziala, giza eskubideen defentsa, aniztasunarekiko begirunea, tolerantzia, elkartasuna, gizonezko eta emakumezkoen arteko berdintasuna, eskubide estatua,…\nIdeia honen izaera eurozentriarrean geratu gabe, argi dago egitasmo europarraren egitarau hau aipatu nortasunarekin kontraesanean dagoela eta eredu honen bideragarritasuna beraxe birrinduz bermatu nahi delako paradoxa dugu aurrean. Gehiago dirudi merkatu logikan eta “bestearekiko” beldurrean oinarrituriko izaera bat egiteko saiakera, “Europa Gotorlekua” irudikatuz.\nEBren demokrazia eskasia\nEuropar eraiketak gero eta nabariagoa den zilegitasun eza du. 80ko hamarkadaren erdialdera arte, ongizate estatuak giza isladun kapitalismoa garatu zuen, enplegu osoko egoera batean, nahiz era berean emakumeak hein batean lan merkatutik kanpo uzten zituen, eta honi esker integrazio europarrak irudi on samarra zuen. Neoliberalismorako aldaketarekin eta Brusela gerora estatu soziala deusezteko erabili dituen eskumenak hartzen hasi zenetik, Europar Batasunarekiko arbuioak gora egin du herritarren artean. Honi aurre egin nahian, imaginario elkarbanatu baten gabeziari erantzuteko bestearekiko beldurra aurkeztu digute, barruko zein kanpokoekiko, eta herritarrei europar eraketa barne eta kanpo segurtasunaren berme onenatzat aurkeztu zaie, zilegitasuna lortu nahian.\nEBren globalizazioko polizia onaren irudi hori zatikatu egiten da EBren ekonomi interesak ezartzeko, inguruko natur baliabideak eskuratzeko eta moneta eta finantza konfiantza mantentzeko indar politiko-militar handiagoa bilatzen doan heinean. Lerrokatze militarista honi europar biztanleriak uko egiten dionez, “botere malgu” baten ideia sinestarazi nahi digute, arrazoi humanitarioetan oinarritzen omen dena, onargarriagoa gerta dakigun.\nBestetik, europar erakundeen demokrazia eskasia gora ari da: batasuneko agintariek aurrerapauso demokratikotzat bazuten Europar Konstituzioa erreferendum bitartez onartu eta Konbentzio –ustez parte hartzailea- formatu bidez egina izana, bere porrota ikusita ez dute zalantzarik izan atzera egin eta gobernuen arteko konferentzia ilunetara itzultzeko Lisboako Ituna osatzean. Irlandar ezetzaren ostean, berri bat diseinatu zen, baiezkoak irabazi arte.\nTestuinguru honetan, ez da harritzekoa europar herritarrek euren burua eraiketa prozesu honetatik gero eta urrunago ikustea eta azken finean prozesu hau zein nortasunen helburutan ari den garatzen galdetzea euren buruei.\nEuropar eraikuntzaren neoliberalismoranzko joera\nEuropar egitasmoaren zentzu-aldaketa neoliberala 70ko hamarkada eta 80.ko hasierako ekonomia eta energia krisien ondoren hasi zen, finantza elitek eta nazioarteko enpresa nagusiek Bruselari merkatu eta moneta bakarraren ezarpena eskatu ziotenean, AEBk eta Britainia Handiak aldarrikaturiko globalizazio neoliberalaren harira. 90.ko hamarkadan joera neoliberal horrek aurrera eta gora egin zuen, batez ere 2000ko Lisboako Estrategiatik aurrera. Gizarte eta lurralde ezberdintasun itzelak sortuko dituen hazkunde ekonomikoa sortu zen horrela, metropoli eskualde handiak nagusi ziren prozesu batean, gero eta kulturanitzagoak izaki EB kanpoko biztanlearekin eta gero eta biztanleria gutxiagorekin geratu ziren eta agroindustria handien mende zeuden landa periferiekin arazoak sortuz.\nBestetik, finantza eta enpresa elite europarrek, moneta nazionala nagusitasun politiko eta militarraren babesarekin indartzearen estrategiari jarraiki, euroa babestuko duen botere politiko eta militarra lortzea dute helburu, europar egitasmoaren sakontze eta zabaltze prozesu baten bitartez. Sakontze hori, estatuek euren atzerri politika, segurtasuna, justizia eta barne saila eskumenei uko egitean datzana, interes nazional ezberdinek eta beto eskubideak oztopatzen zuen. Zabaltzea merkatuaren beraren zabaltzean eta lan-esku gaitu berri eta merkea lortzeko aukeran oinarritzen da. Bi prozesuak une berean eman dira eta herrialde berriak sartzearekin batera estatu kideen beto eskubidea galdu da eta erabakiak hartzeko bide berriak ezarri dira.\nJoera neoliberal hauek europar eraikitzean izan dituzten ondorioak sakonak eta ugariak izan arren, merezi du 3 arlo bereziki aipatzea: merkatu politika bateratua, eskubide sozialak eta etorrera eta asilo politika europarra.\nMerkatu politikari dagokionean, MMEren (Munduko Merkataritza Erakundea, OMC gazteleraz) barneko elkarrizketa aldeanitzak geldotu zirenetik, EBk Elkartze Ekonomikorako Akordioen (EPA ingeleraz) bitartez aldebiko elkarrizketaren alde egin du nazioarteko enpresa europarrei komeni zaizkien inbertsio arauak ezartzera deituak, baliabideen eskuragarritasuna liberalizaturik, erosketa publikoak baldintzatuz eta lan edo ingurugiro standarrak murriztuz. EBk dio akordio hauek kideen artean eginak direla eta elkarkidetzan eta parte hartzean oinarriturik daudela; baina akordioon ardatz nagusia arantzelen murrizketa da, baina alde ezberdinen arteko merkatu desorekak ezarpen huts bihurtzen ditu. Arantzel-tasak kentzeak txirotutako herrien giza garapena finantzatzea oztopatzen du eta akordioek herri hauei jabetza intelektual eskubideak betetzera behartzen dituenez, besteak beste, botika generikoak inportatzea debekatzen die. Honetaz gain, akordio hauek erreximen autoritario batzuen irudi sinbolikoa eta politikoa indartzen lagun dute, EBren “kide” bihurtu baitira, giza eskubideen gaia bazterrera utzirik.\nEskubide sozialei dagokienez, EBren politikek babes sozialerako sistemak murriztu ohi dituzte. Lisboako egitarauak ekonomia eredu liberaletan oinarrituriko modernizazioa proposatu du, gastu publikoa oinarri. Orobat, kontinente mailako merkatuen liberalizazioaren alde egiteak enpresa publiko nagusien pribatizazioa etengabea ekarri du. Erakunde bateratuek Lan Legeriaren berritzea aldarrikatu izan dute, malgusegurtasunaren kontzeptu korapilatsua aintzat hartuta, zeinak malgutasuna- hots, prekarietatea- eta segurtasuna uztartu nahi dituen. Hala, lan malgutasun handiagoa –lan kontratu malguagoak eta kaleratzeko erraztasun handiagoak- segurtasun sozial handiagoarekin –lan-gabezia laguntza altuagoak, hezkuntza handiagoa eta lanerako laguntzak estatutik- nahi dituzte batera. Beraz bi ertzeko politika da: prekarietatea handitu eta ongizate estatua indartu. Eredu hau modu desorekatuan garatzeko arriskua begibistakoa da, hau da, lan prekarietatearen igok burutzea segurtasun sozialeko neurri eskas batzuk hartzearen aitzakiapean. Danimarkan jaiotako eredu hau zerga altuak eta iruzur fiskal eskasa dituen testuinguruan soilik da bideragarria, baina oso zailki heda daiteke Europar Batasun osora. Logika liberal honen adibide ditugu asteko 65 lan orduen zuzentarauan eta hain arbuio handia jaso zuen Bolkstein Zuzentarauan.\nImmigrazioari lotuta, Etorrera eta Asiloari buruzko Europako Ituna hautatutako immigrazioaren alde ageri d; hots, batasun kanpoko herrialdeetatik datorren giza baliabide gaituei ateak irekitzea etorri nahi duten besteei ateak itxita. Etekin nahikeriaz jositako ideia honek, zeina EBren eta bere lan merkatuaren interesi soilik begira egina den, txirotutako herrialdeei kalte handia dakarkie. Aipatu behar ere bizileku eskubiderik gabeko pertsonal egoztea, hegaldi bateratuak sortuta eta taldekako erregularizazioei ateak itxita, bisa biometrikoaren ezarpena eta mugak ikuskatzeko erakunde europarraren indartzea. Egozte hauek, gainera, tarteko herrialdeetara egin daitezke eta ez nahitaez jatorrizkora eta familia biltzeari mugak jarri zaizkio, familia bizitzaren aldeko nazioarteko itunek esandakoaren aurka. Egozte zuzentarauak etorkin irregularrak 18 hileko epera arte atxilotzea baimentzen du arau administratiboak tarteko, adingabeak atxilotzea eta Europara itzultzeko 5 urteko debekua.\nAsilo politiken bateratzeari buruz, zeina 2012rako zegoen aurreikusia, bere gauzapena immigrazioaren kudeaketa hertsitzaile batean egingo den beldurra dago, mugen kontrolean eta agiririk gabeko pertsonen jarraipenean oinarrituko delakoan, eta ez dago batere argi asilo eskubide hori zenbatean bermatuko den balizko eskatzaileak ezin badira geure mugetara gerturatu EB inguruko herrialdeen kanporatze prozesua dela eta.\nMahai internazionalistak Europar Batasunean egin beharreko aliantza sistemari eman dio lehentasuna, ideologia soila baino kontu handiagoan izanda parametro berriarekiko irizpide komunak. Honetaz gain, mugimendu sozial berriekin harreman estua izango duen internazional berrirantz abiatzea ere funtsezkotzat jo da. Azkenik, ixteke geratu da nazio-gaindiko egitura handi eta luzeagoen aldeko apustua egitea mesedegarria den ala ez.\nEta Bilboko kaleak hartu genituen…


John Coltrane berritu bat | Kultura | Berria\nJohn Coltrane berritu bat\nSaxofoi jotzaileak 1963an grabatutako disko bat argitaratuko dute hilaren amaieran. Orain arte ez zegoen haren berririk, eta bi konposizio ezezagun biltzen ditu, besteak beste\nBESTEAK Tamaina handiagoan ikusi\nMartxoaren 6a zen, 1963koa. Garairik gorenetako batean zegoenean, John Coltraneren (1926-1967) laukote mitikoa —McCoy Tynerrek (pianoa), Jimmy Garrisonek (baxua) eta Elvin Jonesek (bateria) osatua— Englewoodeko Van Gelder estudiora sartu zen (New Jersey, AEB), disko bat prestatzeko. Zazpi pieza grabatu zituzten egun hartan bertan. Hurrengo egunean, berriz, laukoteak balada sorta bat grabatu zuen Johnny Hartman kantariarekin batera. Argia, ordea, bigarrenak besterik ez zuen ikusi. Impulse zigiluko arduradunek indar komertzial handiagoa ikusiko zioten bigarren saioari, eta aurrenekoa artxibatzea erabaki zuten. Gaur arte. Hilaren 29an argitaratuko dute Both Directions at Once: The Lost Album. Izenburuak ondo adierazten duen moduan, Coltraneren disko galdua.\nEz da izango artxiboetan arakatu ostean grabatu eta urte askotara argitaratzen den aurreneko bilduma. Coltranerekin gertatu da hori, eta baita beste hainbat musikarirekin ere. Disko honek baditu, halere, berezitasunak. Nabarmenena, disko bat izateko grabatu zutela, hasi eta buka, eta ez dela, beraz, batetik eta bestetik hartutako piezen bilduma bat.\nGarai hartan, laukoteak sarri grabatzen zuen, eta martxoaren 6 hartan zazpi piezaren bina bertsio egin zituzten. Konposizio horietako bi inoiz argitaratu gabeak dira, eta Impulsek kaleratuko duen diskoan Coltranek izendatu zituen bezala agertuko dira: Untitled Original 11383 eta Untitled Original 11386. Gainera, bost piezak ezagunak dira arrazoi ezberdinengatik. One Up, One Down, esaterako, Live at The Half Note zuzeneko diskoan azaldu zen, eta Impressions, Coltraneren izen bereko diskoan agertzearekin batera, saxofoi jotzailearen piezarik enblematikoenetako bat bilakatuko zen denborarekin. Both Directions at Once: The Lost Album-en, baina, hirukote formatuan grabatuta ikusiko du argia, pianorik gabe. Bestalde, Coltranek Lush life (1958) diskorako grabatu zuen aurretik Slow blues.\nDiskoan izango dira, era berean, bi bertsio: Nature Boy, gerora 1965ean berriro grabatuko zuena, eta Vilia, Franz Leharren The Merry Widow operetako pieza bat.\nGela bat piramide handian\nDiskoetxeak jakinarazi duenez, Coltranek saio haren kopia bat eraman zuen etxera, baina masterra desagertu egin zen. Gerora, musikaria Naima emazteaz banandu zen, eta hura geratu zen zinta haiekin. Denborarekin, Antonia Naimaren aurreko harreman batetik jaiotako alabaren eskura iritsiko ziren, eta harekin lortutako akordio bati esker argitaratu ahal izango dute orain diskoa.\nSonny Rollins saxo jotzaileak egindako adierazpen batek agerian uzten du diskoak zer-nolako garrantzia duen: «Hau Piramide Handian beste gela bat aurkitzea bezalakoa da». Ravi Coltrane saxo jotzailearen seme eta haren ondarearen zaintzaileak ere baimena eman du Van Gelderreko saioa argitaratzeko. Impulse-ko arduradunek azaldu dutenez, ezin zuten argitaratu Ravi Coltranek onartuko ez lukeen diskorik: «Baina kontrakoa gertatu da. Zirrara izugarria eragin dio zinta horiek entzuteak».\nJohn Coltraneren laukotea aldaketa garaian zegoen diskoa grabatu zuenean, iraganeko bebopa eta blues ahaireko jazza uzten eta espiritualtasunerako bidea hartzen. Bi urte geroago ikusiko zuen argia joera horren adibiderik gorenak, A Love Supreme (1965) maisulanak.


Musikak hartuko ditu herriko txokoak uztailaren amaieratik aurrera - Zumaia - Baleike.eus\nMusikak hartuko ditu herriko txokoak uztailaren amaieratik aurrera\nJuan Luis Romatet 2019-07-23 18:22\nJaialdiaren historian denetarik izan dela, izan du gogoan Marina Bidasoro kultura zinegotziak. Hasiera hartan ikastaroak eta nazioarteko harremanak izan zirela gogoratu du. "Aurtengo programarekin pozik gaude. Musikarekin aretoak eta txokoak beteko ditugu, eta zumaiarrek parte hartzera gonbidatzen diegu", adierazi du.\nHerriko talde eta musikariek presentzia handia izango dute aurtengo jaialdian. Lehen taldea agertokira igotzen Zumaiako Udal Musika Banda izango da. Uztailaren 31n, asteazkenean, John Williams presents kontzertua eskainiko du Joxe Mari Azkuek zuzentzen duen bandak. Williams zineko historiako konposatzaile handienetakoa da, eta bereak dira Steven Spielbergen pelikuletako ia musika denak. "Banda bezala oso interesgarria da Williamsen musika jotzea. Ohiko lanak egongo dira, Indiana Jones-enaren kasu, baina hain ohikoak ez direnak ere joko ditugu", azaldu du Azkuek. Musika irudiekin jantzita joango dela ere adierazi du. Kontzertua 22:00etan hasiko da, Odietan.\nEgun bat geroago, abuztuaren 1ean, San Pedro Abesbatzaren txanda izango da. Bertsoak eta musika uztartuko ditu Amaia Aldalurrek zuzendutako koroak Doinu zahar, kantu berri izeneko ikuskizunean. Abesbatza ez da bakarrik izango hitzordu honetan: Maria Zubimendi akordeoilaria kide duen Trio Zukan hirukoteak, eta Amets Arzallus bertsolariak ere parte hartuko dute saioan. "Gogoan dut Joanito Dorronsorok bertso zaharrak erakusten zizkigula Ikastolan, eta hariari tiraka sortu dugu Iker Gonzalezek eta nik ikuskizun hau", azaldu du Aldalurrek. Gonzalez berak konposatutako obrak ere abestuko ditu koroak. Ikuskizuna Aitzuri frontoian izango da, 22:00etan hasita.\nAbuztuaren 4an Sapere Aude Sinfonietta igoko da Zumaiena ikastetxeko agertokira. Aurreko urteotan bezala, Fernando Velazquez arituko da zuzendari lanetan, eta Georgy Vasilenko biolin jotzailea izango da solista. Mendelssohnen 1. biolin kontzertua eta Mozarten 35. sinfonia 'Haffner' joko du orkestrak. Marixi Sesma orkestrako kideak gogoratu du gaur egun orkestran jotzen duten musikari batzuk udako ikastaro haietan parte hartu zutela. Kontzertua 20:00etan hasiko da.\nAbuztuaren 2an, ostirala, musikatutako zine klasiko saioa egingo da Oxford aretoan, 22:00etan. Javier Perez de Azpeitia piano jotzaileak musika jarriko dio Robert Wieneren El gabinete del Doctor Caligari film klasikoari.\nAbuztuaren 6an, asteartea, San Telmo ermitan, musika barroko saioa izango da. L'Estro D'Orfeo taldeak In stil moderno kontzertua eskainiko du 20:00etatik aurrera.


Hiri hondakinen bilakaera 2007ko ekitaldian\nTolosaldeko Mankomunitatearen osaketa: 1998an eratutako erakunde publikoa da. 28 udalerrik osatzen dute (58.412 herritar). Helburu nagusia bera osatzen duten udalerrietan sorturiko hiri hondakinen kudeaketa da.\nNolakoa da sortzen dugu zaborra?:\nMateria organikoa: % 33,36\nPapera eta kartoia: % 30,74\nBestelako plastikoak: %1,27\nMetal ferrikoak: % 0,24\nEtxeko hondakin arriskutsuak % 0,12\nNahasteak: % 5,10\nTamaina handikoak: % 2,51\nInerteak: % 1,43\nBeira: 2007ko urtean edukinontzi berdearen bidez, 1.740.070 kilo beira berreskuratu ziren. Aipatu kopuruak % 9an gainditu zuen 2006 urteko kopurua. Urteko 29,8 kilo biztanleko beira bilketa maila lortu da.\nPapera eta kartoia: kaleko edukiontzi urdinetan 1.983.750 kilo jaso dira, aurreko urtean baino % 6 gehiago, komertzio eta industrietan berriz, 783.742 kilo jaso dira, aurreko urtean baino % 11,22 gehiago. Garbigunean berriz, 44. 760 kilo jaso dira, aurreko urtean baino zertxobait gutxiago. Denera, 47,38 kilo biztanleko indizea lortu da.\nOntziak: 2007an edukinontzi horian jasotako plastiko, metal eta brik motako ontzi bilketan, 595.300 kilo jaso dira, aurreko urtean baino % 12 gehiago, hau da, 10,2 kilo biztanleko.\nArropa: 2007ko urtean 156.108 kilo berreskuratu ziren. Honela, 2,7 kilo biztanleko eta urteko, aurreko urtean baino % 4 gehiago.\nPuntu berde mugikorra: Zerbitzu hontan, 10.095 herritarrek hartu dute parte, guztira 17.141 litro olio eta 3.296 kilo hondakin arriskutsu jaso dira.\n2007an, aurreko urtearekiko hiri hondakinen sorrera % 2,3an handitu da, 25.936.581 kilo jaso dira. Hau da, urtean biztanle bakoitzak 484 kilo zabor sortu du, beste era batera esanda, 1,22 kilo egunean. Indize hau % 1,8 igo da aurreko urtearekiko.\nBirziklapen indizeari dagokionez, honek igoera nabarmena izan du aurreko urtearekiko, hau da, % 9, 9koa. Sortutako hondakinekin % 25,8 berreskuratzea lortu da. Herritar bakoitzak urtean 114,70 kilo hondakin bideratu ditu gaikako bilketara.


...supermerkatu zaharrak, betiko tabernak, txoko ostenduak eta Pozas edo Zazpi Kaleetako tabernak. Hiria zapaltzea du ...\n...kalari buruzkoetara baizik, bai eta ondasunak ostentzearen, zigortzeko moduko kaudimengabeziaren eta kontrabandoaren d...\n...ienabilakatu da Europa,askoz pezeta gehiago osten delako euroka.\ngure mundu hau irla handi bat da ta hortxe ostenduta altxor eder bat!!!"\n...> ala mordoilo auzia ezin zen guztiz ostendu kultur aldizkaria izan gura zuen batean. Joera kontrarioak ...\n41.artikulua. Enbarga daitezkeen ondasunak ostentzea.\n...> enbargo-aginduen ez-betetzean edo ondasunen ostentzean laguntzen badute edo hura onartzen badute, zorraren ordaink...\n... berean, lizentzia bidez baimendutako substantziak osten badituzte edo desagertzen badira, partikularrek gehienez er...\nARKUPEAN. Elixabete Garmendia Lasa. Zenbatu, izendatu, aitortu. Egilea(k) GARMENDIA, Elixabete. Berria, Euskal Editorea SM 2018 (1)\n...> zenbatu gabe geratzen dira. Eta badira izena osten zaienak ere. Gure herrian --Ormaiztegin--636koegerranzizani...\n...> modu berean. Maskarek ezkutatutakoa, ikusezina, ostentzen dena irudikatzen dute; pertsonaiek tolesak dituztela adiera...\n...n (Independentzia, Sozialismoa) beste borroka batzuk ostentzea; haiek lortuta, dena lortuko zelakoan, berez, perfektua iza...\n...hutsak) paper erabakigarria jokatzen du, eta hau ostenduta geratu izaten da, ikurra den euskararen papera ez beheratze...\n...> sinple dirudien diskurtso horretan, egundoko zartada ostentzen da euskararen garapenaren kontra, soziolinguisten ustez; hi...\n...pide eta helburu, hurrengo belaunaldiei euren historia ostendu baino, luze-zabal emateko.\nAhotsa paperean. Egilea(k) PUJANA, Braulia. Erlea, Publiescaparate S.L. 2009 (5)\n...on biotsut nik plastadea». Esan notsen..Daaesaa osten::«Hemennparajeehontannezaitezzhasi»..Da::«Iguallda,,biokkba...\nBaia gero be eite osten, uzaba etorri orduko beharretik, mahaia ipiñi da janak pres...\n...en uzandrea, etxeko uzandrea txarra. Da eite osten...mUmeagaztetxuebetueukiueuen.aDainikebederatzirurteieindei...\n... elektrikoak, bideo- jokoak, arropa eta lurrinak osten zituzten), ondoren salgai jartzeko.\n...>koxkor bat ote da, aberatsen etxe batean osten? Soldatapeko hiltzailea? Espioi bat agian, misio sekretu et...\n...iruditeria proposatzen digu, emakumeak azken lerrora ostenduz, migranteak ezkutatuz. Azken batean, iruditeriak herri iden...\n...erako. Gezurtatutako eta bere onura berekoirako ostendutako hori Marik eramaten du. Ezeztatu egin denez, kendu egiten d...\n...aur egun 'gorde' adierarekin bizirik, ostu/ ostendu/ostondu itxurapean. Eremu zabalagoa dauka 'ebatsi' balioare...\n...aina Perezek eta gizon honek antzinako txanponak osten dituzte. Banatzekotan geratuko ziren zalantzarik gabe, bain...\n...rakusketak. Batzuetan, lagunek tailerretik margolanak osten zizkioten, erakutsiak izan zitezen. Arte bihurtutako arazo ...\nArtículo (2017366). Egilea(k) ORTZADAR. Ortzadar, Editorial Iparraguirre, S.A. 2010 (1)\n...en agertzen zaigu. Beste batzuetan errotaren ardatza osten du, edo burdinaren soldadura, edota zerraren asmakizuna.\nArtículo (2017477). Egilea(k) EZEZAGUNA. Ortzadar, Editorial Iparraguirre, S.A. 2010 (1)\nPanpinak osten dituen gaiztoa\n...xiki zituen; eta Granadan etxebizitza batean osten saiatu zen, arma faltsu batekin, eta agentez jantzita berri...\nAsmo gaiztoko programa informatikoen goraldia. Egilea(k) ERREDAKZIOA. , Euskal Irrati Telebista 2010 (1)\n...usiak azaldu duenez, aditu informatikoek datuak osten dizkiete beste erabiltzaile eta enpresa batzuei, eta, ondor...\n... itxura emateko egindako ahalegina. Baina ezin ostendu, halaber, etengabe zabaldu diren katalanofobia mezuak: moss...\n...> hizkuntzari buruzko kontrobertsiak ez ote duen ostendu guztiz gomendagarritzat dudala. Hunkigarria da askotan eta ...\nBIRA. Idurre Eskisabel. Autorretratua. Egilea(k) ESKISABEL LARRAÑAGA, Idurre. Berria, Euskal Editorea SM 2014 (1)\n...ebatzi gabe dauzkagun eztabaidak, borroka armatuak ostendutako auziak eta diskurtso zein jarrera berriak azaleratuko zirel...\nahanzturaren errege zubia ostendu.\nBeste 27 lagun auzipetze bidean, zazpi urtez geldi egon den sumario batean. Egilea(k) SAGARZAZU, Jokin. Berria, Euskal Editorea SM 2016 (1)\n...arillaguntzea--,akapitalauzuritzeatetanondasunens ostentzeaSegurako edo 04/08 sumarioaren epaiketa abenduan hasi zen Au...\n...ten zuen, data eta guzti. Ondo zekien lanak osten zizkiola orduak eta egunak, eta ezingo zuela zerrendako eze...\nBi adingabe atxilotu dituzte 21 ibilgailutan lapurtzeagatik. Egilea(k) ERREDAKZIOA. , Euskal Irrati Telebista 2009 (1)\n...n gazte batzuk bertan aparkatutako zenbait ibilgailutan osten ari zirela jakinarazi zioten hainbat lekukok Ertzaintzari.\nBi gazte atxilotu dituzte Donostian, saltoki batean lapurtzeagatik. Egilea(k) ERREDAKZIOA. , Euskal Irrati Telebista 2011 (1)\n...> kutxan zegoen dirua eta ordenagailu eramangarri bat osten saiatzeko.\n...>errepublikanorako ageri zuen zaletasuna eta jaidura ostentzeko: Errepublikarekiko ageri zuen atxikimendua, haren gainbeher...\n...itu; haren sakontasunetik begiraldi azkar bat osten diogu; hurrenik, herrestan eramaten gaitu, beste aldean dis...\n...bairi buruz hitz egiten. Portuondoko begiralekuak berbak osten dizkit, madarikatuak. Handik ikusten da Urdaibai beharbada ...\nBira. Idurre Eskisabel. Urrun. Egilea(k) ESKISABEL LARRAÑAGA, Idurre. Berria, Euskal Editorea SM 2013 (1)\n...liziarik gabeko jendartea epe luzeko utopien zakuan ostendu nuenetik, Polizia eta demokrazia benetan uztargarri egiteko...\n...n transatlantikoaren egiazko norabide merkantilista ostendu nahi duen Planari iparrorratz berria jartzea.\n...aizik-eta hainbat hobeto dagoela lerro artean ostenduta barreiatzea. Isiltasuna ederra da, diosku, bai, baina ez zu...\n...ako Kutxaren patrimonio galera itzela salatzen du. Osten zutelakoak ez nau gehiegi harritu, ikusten zitzaien. Haien ...\n...arrenean ez bezala, eguzkia izarren ibilbidetik ostentzen da. Alegia, euskal mitologian lurrak eguzkia etzanarazten d...\nDesinformazioa: Zer egin albisteek informatu nahi ez dutenean. Egilea(k) BEREZIARTUA, Gorka. Argia, Komunikazio Biziagoa, S.A.L 2009 (1)\n... Cómo los medios ocultan el mundo (Desinformazioa. Nola ostentzen duten mundua hedabideek) liburuko hitzaurrean. Azken hamark...\n...>eta jostagarri bat askatu zitzaion ezpainetatik, ostendu ezin dugun ilusioak salatzen gaituenean bezala. Satisfazio ...\nDragon Ball 26. Egilea(k) OTZERINJAUREGI, Jesus. ETB marrazki bizidunak, Euskal Irrati Telebista 2011 (1)\nNire Dragoi Bolak osten ari da, geure muturren aurrean gainera!!\n...en. Ohartu naiz bestela erantzungo nukeela jaka osten saiatu izan balira».\nETAko kidea zela esan zuen txinatar denda batean osteko. Egilea(k) ERREDAKZIOA. , Euskal Irrati Telebista 2010 (1)\n... aginte bat, maskara bat eta ileorde bat osten saiatzeagatik, eta baita agenteen kontrako irain larriak bo...\nETAren su-etenak. Egilea(k) ERREDAKZIOA. , Euskal Irrati Telebista 2010 (1)\nHilabete batzuen osten, ETAk aske utzi zuen enpresaburua, eta 'Ajuria Eneko Hitzar...\nEUSKO LEGEBILTZARRERAKO HAUTESKUNDEAK. Politikaz «desilusionatuta» daudenei EB babesteko eskatu die Madrazok. Egilea(k) ERREDAKZIOA. Berria, Euskal Editorea SM 2009 (1)\n...>bere asmoa edonola Ajuria Eneara iristea dela ostendu du». Lehendakaritza lortzeagatik «programa politikoetan eta...\nEZARIAN. BIODIBERTSITATEA IZOTZETAN. Izotz artean ostenduta. Egilea(k) MARURI, Ibai. Berria, Euskal Editorea SM 2009 (1)\nIzotz artean ostendutaNone\n...n duten baliabideak ere, eta horrek bere ondarea osten dio gizarteari; beraz, egoera hori izanik, beharrezkoa da a...\nEduardo Apodaka. EHUko irakaslea. Datozen garai biolentoen zoru etikoak. Egilea(k) APODAKA OSTAIKOETXEA, Eduardo. Berria, Euskal Editorea SM 2014 (2)\n...iko asko ezarri beharko dira, boterearen lotsariak ostenduko badira, eta ez dira gutxi izango botereari boterez erasotze...\n...hemengo kontuetan. Etika, orduan, aginteak boterea ostentzeko darabilen tresna bilakatzen da. Lehengo kredoen ordezko. Ko...\n...ko ageriko hilobiak, piramideak barne, erraz osten zituzten. Beranduagoko faraoiak beraz, Tutankamon eta Ramse...\n...pituluaren hasiera mundiala dela, pertsonaia nagusia ostenduta bizi den idazle baten bizitzan oinarrituta dagoela, eta ehu...\n...pizten ibili den negutik datorren Bárcenasen sugetzarra ostendu asmotan.\n...ute, baina, tamalez, errealitatearen parte bat osten digute.\n...io Jaioneri, Cola Caoz ondutako esneari azken tragoa osten dion bitartean, eta, ama bere gelan sumatzen duela aprobetx...\nEmozioz beteriko tokia eta hobia. Egilea(k) SUSAETA, Igor. Berria, Euskal Editorea SM 2013 (2)\n...>zein gerlatan desagertu zirenzein gelatan ostendu ginen gu...Pili Zabalaren testuaIristear zegoen gaueko mome...\n... uneari. Eta momentu hura gogoan, Jose Luis Otamendik Ostenduon mintzoa poema irakurri zuen herenegun, emanaldirako propio ...\nErderaz ikasten Bilbora krieda. Egilea(k) PUJANA, Braulia. Erlea, Publiescaparate S.L. 2010 (5)\n...tek euki euen nobioa, Careaga esaten otsien, ta esan osten señoriteak: «Etorriko da, gesu beten, morrozko bat, gixonez...\n...en erdera nik, holantxik e? Gero berak esan osten: "Señorita non da?"». Berbarik ezin neutsen, baia halan be ...\n...akixu, horrek maniek guztiek eukite ituez-ta. Ta esan osten neuri, neuri esan osten berak sonbreru ta danak ipinteko. J...\n...ite ituez-ta. Ta esan osten neuri, neuri esan osten berak sonbreru ta danak ipinteko. Jazten zen orduen, jantzi...\n...lazioa, edo agerpena, ziren. Ardatz horiek, ostendutakoak edo alegiazkoak lehen errebelazioan (edo naturan), kontaket...\n... baten emaitza baita zer erakutsi eta zer ostendu, efektu bereziekin publikoa txunditu ala trukoaren kakoa bi...\nErtzaintza ETAko hiru kideren bila dabil. Egilea(k) ERREDAKZIOA. , Euskal Irrati Telebista 2009 (1)\n...no lehen, bi pertsona beste ibilgailu bat osten saiatu ziren, baina gidariak ez zuen furgoneta geldiarazi e...\nKafkari efea osten diozularik, Eco mututzen,\nPisareven ideia hauen atzean ostenduko da: zenbait amets ez dira txar, langilea sendotu dezakete. ...\n...irik, irudiak erabiltzen ditu, baina ez da ezer ostentzen, anbiguetaterik edo ezkutuko esanahirik ez dago. Normalean,...\n...>. Begietan lehen antzematen zitzaion distira hura ostendu zaio, eta, egia esan, nik neuk ere gutxitan baino ez dut ik...\n...mentuak eta gogoetak zabaldu behar dituztenak. Ostendurik dagoen botere asimetria ikustarazteko eta, finean, egun kar...\nEuskal literaturaren historiako katebegi ostendu bat?\n...I-XVIII. mende arteko aldia katebegi galduen edota ostenduen aroa den.\n...>Euskaraetahitzen adiera metriko-poetikoaz: katebegi ostenduak, aroen mitoa eta periodizazio irizpideak euskal literaturar...\n...aingoan baina, katebegi galduak ez ezik, ostendurikorik ere ote dagoen ekarri nahi nuke eztabaidara, ikusezin gerta...\nEuskara, herri-erakunde. Egilea(k) URRUTIA BADIOLA, Andres. Berria, Euskal Editorea SM 2009 (1)\n...>, egunean eguneko beharrizan berehalakoenek ostendu ez diezazkiguten funtsezko osagaiak. Horien artean, nire ab...\nEuskararen eginkizun eta leku sozialak: enpresa-izenen kasua. Egilea(k) ANDUAGA MATUD, Jaime; APODAKA OSTAIKOETXEA, Eduardo; FERRAND, Jean-Joel; BÁEZ GALLO, Kontxi; ANDUAGA BERROTARAN, Uxoa. Uztaro, Udako Euskal Unibertsitatea 2011 (7)\n...la ohartaraziz. Eta azkenari, mestizajearen baitan ostentzen den antagonismo asimetrikoa erakutsiz.\n...>. Hierarkia eta mailaketa, antagonismo eta borrokak ostentzeko operazio soziokognitibo eta emozional baten aurrean gaude, ...\n...eta identitarioak begi-bistakoak diren ala ostendu egiten diren. Abiapuntua, tipologian paradigmatikotzat jo d...\n... antagonismoak gainditu gabe, haiek ezkutatzea edo ostentzea da. Horrela, benetako Errealen arteko antagonismoak diskurt...\n...tegraturik behar du, gatazkaren efektu psikosozialak ostenduko badira. Baina euskararekin identifikaziorik duen baten uste...\n..., ideologien esku-hartzeak, alegia denotazioan ostendurik egon ohi diren ideologia-zantzuak. Eta, arestian euskarazko...\n...n ere gauzak aldatu barik eta determinazio soziopolitikoa ostendurik edo enoraturik, Errealaren onarpen akritikoa egiten da, Ide...\nEz tiro egin anbulantziei. Egilea(k) AYLLON, Mikel. , ELKAR 2015 (7)\n...arta artean. Eguzkia hiriko eraikin altuenen atzean ostentzen hasi zenerako, asper-asper eginda, nekearen nekez hankak da...\n...labak ia ebaki gabe, botatako arnasaren artean ostenduta. Edatekoak hartzera joango da Sylvie, itzuleran Gerard aurr...\n...ldetu zer den lur azpi honetan horren azkar ostendu nahi dutena. Edo zergatik. Esan dizut dagoeneko atzo sareak...\n...> behar izan nuen, elur zuriaren artean ostenduta itzuri egingo niolakoan. Baina agidanez, elur-malutek nola,...\n...gun sukaldeko atetik begietako malko lodiak eskuekin ostendu ezinda, aurpegia aldatuta, dena amaitu zela esaten. Dena ho...\n... genituen metro batzuk, ahoak gure berokien lepoetan ostenduta, harik eta eskularruan bildutako eskua patrikatik atera eta...\n...> aldapatsu hau, zume negarti handi batzuen atzean ostenduta. Apenas dauden abandonatu itxurako bizpahiru hilarri, belar...


kritiken hemeroteka » Leihotik begira\n« Isildutako ahotsak | Irudimenarentzat »\nLeihotik begira Javier Rojo / El Diario Vasco, 2017-09-30\nIzena ez dakigun narratzaile batek kontatzen digu nola joan den irla batera anaiarekin egun batzuk oporretan pasatzera. Irlan dagoen bitartean hotelean pasatzen ditu egunak, atera gabe, leihotik begira. Hauxe da Jon Ariza de Miguelen bigarren nobela honek, “Haizeari begira” izenburukoak, duen aitzakia argumentala. Baina, jakina, aitzakia honek abiapuntua baino ez du eskaintzen. Narratzailearen funtzioa betetzen duen pertsonaiak leihotik begira pasatzen du denbora hotelean dagoen bitartean, eta beste aldean, beste leiho baten atzean emakume baten irudia hautematen du. Ez daki nor den, eta fisikoki emakumea ondo ikusteko aukera izan badu ere, hitz bakarra erabiltzen du hura deskribatzeko: ederra. Bitartean, bizitza bat asmatzen dio emakumeari eta irudimenezko bizitza horretan narratzaileak izan lezakeen parteaz ere elukubrazioak egiten ditu. Pertsonaia honek behin eta berriro erakusten du kultua dela, bai pentsatzen dituenetan bai anaiarekin hitz egiten duenean kulturaren ikuspegi kosmopolita duela begi-bistakoa baita. Baina bere izaeraren ezaugarririk nabarmenena begiradan aurkitzen dugu. Anaiak berarekin kalera ateratzeko esaten dionean, berak nahiago du bere talaian geratzea.\nDenbora eta espazioa zehaztu gabe geratzen dira eleberri honetan. Ez dakigu noiz kokatu behar diren gertakariak, eta lekua, anaiek opor egun horiek pasatzen dituzten irla hori, iparraldeko toki lauso batean dagoela ematen du. Indefinizio honek areagotu egiten du pertsonaiak leihoaz bestalde dagoen emakumearen gainean egiten dituen asmazioek uzten duten idealizazio giroa. Nobelak aurrera egin ahala erraza da irakurleak gertatuko denari buruz aurreikuspenak egitea, idazleak pista ugari utzi baititu sorpresa handiegirik egon ez dadin, honek argumentuaren haria pixka bat behartzen badu ere.\nArizaren nobela interesgarria da, gustura irakurtzen diren horietakoa. Ekintzetan eta gertakarietan barik, arreta hausnarketan jartzen du, balio estetikoak baztertu gabe.


Fax - Wikipedia, entziklopedia askea.\nSamsung markako fax-makina bat\nFaxa (faksimilearen laburdura) telekomunikazio-sistema da, telefonoaren bitartez fotokopiaren antzeko kopiak egiten dituena. Faxak egiteko, tresna elektronikoak zeinu grafikoak seinale elektriko bihurtzen ditu; seinale elektriko horiek telefonia-sarearen bidez konektatutako beste fax-tresna batera igortzen dira; han berriro zeinu grafiko bihurtzen dira, eta jatorrizkoaren faksimilea inprimatzen da.\nTelekomunikazio-sistema honekin ekoizten den mezuari, testu-tipoari, faxa ere deitu ohi zaio.\nFaxari laburtuz deitzen diogu, linea telefonikotik edozein distantziatik transmititu ahal diren dokumentuak eta grafikoak onartzen dituen sistema bati .\n3 Software emuladorea\n4 Fax motak\nTelegrafoa 1840. urtean asmatu zenetik, beste metodo batzuk bilatu ziren komunikatzeko, baina ez zen izan 35 urte geroago, 1875. urtean , Bruselako Unibertsitatearen ingeniari bat, Claude Garcíak , sistema berri bat asmatu zuenean, Juanez –en inprimagailuarekin , 1749 , bertatik seinaleak bidali ahal ziren distantzia handi batetik. Lehenengo seinalea Bruselatik Washingtonera izan zen, eta bertan Ulysses S. Grant irakurri zuen :\n« Here from the University of Brussels, today April 27, 1875, Mr. Grant will wish you a happy birthday. By the way has just patented the fax »\nBidaltzeko eta jasotzeko sistemak eboluzionatu egin du, eta komunikazio teknologia berriak hedatu ditu . Internet adibidez, informazio iturri ezagunena da, eta bere laguntzarekin Faxa ez da desagertu .\nFax birtuala edo faxa internetik, fax normal batek egiten dituen funtzioetan oinarritzen da, linea telefoniko batetik, baina hau ordezkatu egiten du aparatu tradizionalak, plataforma web baten ordez, hau suposatzen du dokumentuak digitalizatzen direla.\nFax mota hauek abantaila handiak dituzte sistema tradizionalekin konparatuta:\nLehenengoa, ekologikoak direla eta paperaren kontsumoa murriztu egin delako eta tintaren beharra ez da beharrezkoa.\nBigarrena, eraginkorrak direla, dokumentu digitalak gestionatzen dituelako.\nHirugarrena, mugikorrak direla, eta edozein lekutatik fax bat bidali daitekeelako zure e-mailan sartuz gero edo zure telefono mugikorrean.\nLaugarrena, ekonomikoak direla , zerbitzuen kostea %90a murrizten dutelako.\nGaur egun fax birtuala erabiltzeko aukera daukagu, zerbitzu hau bidali edo jasotzeko aukera ematen dizu, interneten bidez, fax makinarik erabili behar gabe.\nFax bat funtsean irudi eskaner bat da, modem eta inprimagailu bat lotuta gauza zehatz bat egiteko. Eskanerra dokumentu originala irudi digital batean bihurtzen du; modema irudia bidaltzen du telefono lineatik ; eta beste aldean, modemak jasotzen eta bidaltzen dio inprimagailuari, eta honek dokumentu originalaren kopia bat egiten du.\nErabili ziren lehenengo faxak bakarrik eskaneatu egiten zuten zuriz eta beltzez , baina teknologiak berritzen joan zirenez gris kolorera pasatu ziren, gaur egun berriz hobeagoak dira. Urteekin ailegatu zen kolorezko eskanerra, hau irudiak grisak bidaltzen ditu oraindik, baina ordenagailu batera bidali daitezke eta bertan kolorez jarri.\nLehengo Faxak inprimagailu termikoak erabiltzen zituzten, hauek paper zehatz bat behar dute. Oso gutxi ziren orratz inprimagailuak erabiltzen zituzten makinak , eta gutxiago laser inprimagailuak . Honen ondorioz , inprimagailu berriak sortu ziren, tintako inprimagailuak, eta hauek boom handia izan zuten.\nBakarrik ordenagailu batzuk dituzte haien karkasa, hau da beharrezkoa dena fax batekin funtzionatzeko, hauek nabarmenak dira: Ericsson portable eta Canon Navigator.\nSoftware emuladorea[aldatu | aldatu iturburu kodea]\nFaxa/modema duen ordenagailu batek , eta beharrezko softwarea duena , faxaren mugimenduak emulatzeko kapaz izaten da .\nZenbait abantailak sistema hau erabilita :\nBidalitako dokumentuak edo jasotakoak disko gogorrean gorde daitezke.\nDokumentuak korreo elektronikotik bidali daitezke .\nPapera aurreztu jasotako dokumentuak bakarrik inprimatu daitezke beharrezkoa bada.\nPrograma emuladore batzuk:\nCheyenne Bitware (DOS eta Windows)\nMighty Fax (Windows)\nHylafax (GNU/Linux eta beste Unix)\nFax motak[aldatu | aldatu iturburu kodea]\nFaxa funtsezko elementua bihurtu zen enpresetan, baina arazoa izan zen bidali edo jasotzeko dokumentuak Ameriketatik eta Europaren artean , eta behar zen denbora jasotzeko. Orduan 4 talde antolatu ziren :\n1974. urtean asmatu zen, eta UIT-T gomendazioan oinarritzen da. Fax mota hauek lau sei minututara behar izaten dituzte orrialde bakar bat transmititzeko. Fax mota hauek ez dira orain fabrikatzen.\n1976. urtean asmatuta: UIT-T, T-3 gomendazioetan oinarritzen da. Fax hauek hiru minutu behar dituzte orrialde bakarra transmititzeko. Fax mota hauek ez dira fabrikatzen baina erabiltzen jarraitzen dituzte, kapaz direlako 3 taldekoekin komunikatzen.\n1980. urtean asmatuta UIT-T eta T-4 gomendazioetan oinarritzen da. Fax hauek sei minututatik hamabost minututara behar dituzte orrialde bakar bat transmititzeko. Hainbat konbinazio ditu :\na) Horizontala : 100 linea ontza\nBertikala : 100 linea ontza\nb) Horizontala : 200 edo 204 linea ontza\nBertikala :100 edo 98 linea ontza (standard)\nBertikala :200 edo 196 ontza (fine)\nBertikala :400 edo 391 linea ontza (superfine)\nc) Horizontala : 300linea ontza\nBertikala : 300 linea ontza\nd) Horizontala : 400 edo 408 linea ontza\nBertikala : 400 edo 391 linea ontza\n4. 1984. urtean asmatu zen , UIT-T eta T.563, T.503 , T.521 , T.6, T.62, T.70 , T.72, T.411 eta T.417. Kapaz da jasotzeko 2 edo 3 taldeko faxak . baina konexioa sare digital edo analogiko batetik izan behar da.\nGSM telefono mugikorrak, kapaz dira, faxak bidaltzeko eta jasotzeko. PCMCIA txartel bat behar dute, ordenagailuarekin komunikatzeko, baina badaude ordenagailuaren laguntza barik bere kabuz fax jaso daitekeen oraingo mugikorrak. Komunikazioa distantzia luzetik erabiltzeko, internet erabiltzen da datuak transmititzeko ere. Hartzailea internet konexioa ez badu, makina bat, telefono sareari lotuta dagoena, informazioa transmititzen duena da.\nHasieran faxa , bakarrik erabiltzen zen kazetaritzan , baina bere balioagatik modernizatu egin zen eta negozioetan erabiltzen hasi zen. Faxa denetariko argazki motak bidaltzeko edo jasotzeko erabiltzen zen . Geroago teknologia berriak lotzen joan dira , disko gogorra adibidez.\nJaponia teknologia honen erabiltzaile nagusiena izan zen. Faxa lortu du teknologia gaur egungo komunikazioekin lotzea, baina gehienek errua botatzen diote faxari , teknologia digitala gutxiegi aurreratu delako eta.\nFaxaren arrakastaren ondoren, oraindik geratzen da denbora gehiegi paperik gabeko bulego deritzonan parte hartzeko.\nFaxa gaurkotasunean gutxiagotzen hari da, zeren eta internet eta e- mailak ohikoagoak eta azkarragoak direlako. Badira oraindik konpainiak fax zerbitzuak dituztenak. Osasun arloan erabiltzen da gehien bat oraindik , (espedienteak paperean eduki ahal izateko ). Aseguruetan eta finantzetan (presupuestoak bidaltzeko edo jasotzeko , fakturak , eta abar)\nFaxak balore legala du. Adibidez Espainian Correos delakoa , fax zerbitzuak eskaintzen ditu eta burofax direnak ere , horregatik erabiltzen dira kontratuetan zeren eta , ckackeable ez direlako.\nMultimedia: Fax machines\nBNF: 11971520j (data)\nOrriaren azken aldaketa: 5 abendua 2019, 16:51.